hotchpotch/miracl-hf-unified huggingface dataset:
হরিদাস সম্প্রদায়
হরিদাস সম্প্রদায় (কন্নড়: ಹರಿದಾಸ) হল একটি ভক্তিবাদী ধর্মীয় সম্প্রদায়। এই সম্প্রদায়ের উৎস অধুনা ভারতের কর্ণাটক রাজ্য। মধ্বের পরে এই সম্প্রদায়ের উৎপত্তি এবং তা পরে মধ্যযুগীয় ভারতের বাংলা ও অসম প্রভৃতি অঞ্চলে ছড়িয়ে পড়ে। ছয় শতাব্দীরও বেশি সময় ধরে একাধিক সন্ত ও ধর্মগুরু জনসাধারণ ও দাক্ষিণাত্যের বিভিন্ন রাজ্যের রাজন্যবর্গের উপর আধ্যাত্মিক প্রভাব বিস্তার করে দক্ষিণ ভারত তথা কর্ণাটকের সংস্কৃতি, দর্শন ও শিল্পকলাকে একটি নির্দিষ্ট আকার দেন।
‘হরিদাস’ (আক্ষরিক অর্থে, ‘হরির দাস’) নামে এক শ্রেণির ভক্তিবাদী এই ভক্তি আন্দোলনের জন্মদাতা। খ্রিস্টীয় ১৩শ থেকে ১৪শ শতাব্দীর মধ্যে বিজয়নগর সাম্রাজ্যের প্রথম যুগে এই আন্দোলনের সূচনা ঘটেছিল। এই আন্দোলনের মূল উদ্দেশ্য ছিল মধ্বের দ্বৈতবাদী দর্শন বা ‘মধ্বসিদ্ধান্ত’ ‘দাসসাহিত্য’ (আক্ষরিক অর্থে, ‘হরিদাসের সাহিত্য’) নামে একটি বিশেষ সাহিত্যবর্গের মাধ্যমে জনসাধারণের মধ্যে প্রচার করা।
শ্রীপদরায়, ব্যাসতীর্থ, বদীরাজতীর্থ, পুরন্দর দাস ও কনক দাস প্রমুখ বিশিষ্ট হিন্দু দার্শনিক, কবি ও পণ্ডিত এই যুগে বিশেষ প্রভাব বিস্তার করেছিলেন। এই আন্দোলনের সূচনা কন্নড় দেশে হয় এবং তা দক্ষিণ ভারতের বিভিন্ন অংশে ছড়িয়ে পড়ে। তবে এই আন্দোলন ছিল বাসবন্নার নেতৃত্বাধীন উত্তর কর্ণাটকের বীরশৈব আন্দোলন (কন্নড়ের বচন সাহিত্য) (১২শ শতাব্দী) এবং তামিলনাড়ুর অলবর সন্তদের (১০ম শতাব্দী) আন্দোলনের ফলশ্রুতি। পরবর্তীকালে বল্লভাচার্য ও চৈতন্য মহাপ্রভু মধ্বের শিক্ষার দ্বারা প্রভাবিত হয়েছিলেন।
হরিদাসেরা ছিলেন সন্ত। তাঁদের কেউ কেউ ছিলেন পরিব্রাজক চারণকবি। তাঁরা নিজেদের সর্বোচ্চ ঈশ্বর হরির দাস মনে করতেন। এই আন্দোলন ব্রাহ্মণেরা শুরু করলেও, এটি চিন্তাভাবনার দিক থেকে ছিল একটি ভক্তিবাদী আন্দোলন এবং সমাজের সকল শ্রেণির মানুষের এতে উল্লেখযোগ্য অবদান ছিল। হরিদাস আন্দোলনকে জনসাধারণের উপর এক হাজার বছর ধরে প্রভাব বিস্তারকারী ভক্তি আন্দোলনের একটি অংশ মনে করা হয়। এই আন্দোলন কন্নড় ভক্তিমূলক সাহিত্যে গুরুত্বপূর্ণ অবদান রেখেছে।
১৯৯৬ সালের বাংলাদেশী চলচ্চিত্রের তালিকা
১৯৯৬ সালে বাংলাদেশে মুক্তিপ্রাপ্ত চলচ্চিত্রের তালিকা।
১৯৯৭ সালের বাংলাদেশী চলচ্চিত্রের তালিকা
১৯৯৭ সালে বাংলাদেশে মুক্তিপ্রাপ্ত চলচ্চিত্রের তালিকা।
১৯৯৮ সালের বাংলাদেশী চলচ্চিত্রের তালিকা
১৯৯৮ সালে বাংলাদেশে মুক্তিপ্রাপ্ত চলচ্চিত্রের তালিকা।
দক্ষিণ আইচা থানা
দক্ষিণ আইচা ভোলা জেলার চরফ্যাশন উপজেলার অন্তর্ভুক্ত একটি থানা। এটি ভোলা জেলার সর্বশেষ তথা সর্বদক্ষিণ থানা।
দক্ষিণ আইচা থানার উত্তরে শশীভূশন থানা পূর্বে মেঘনা নদী পশ্চিমে তেতুলিয়া নদী এবং দক্ষিণে বঙ্গোপসাগর।
দক্ষিণ আইচা পাঁচটি ইউনিয়ন নিয়ে গঠিত
আবদুল্লাহ ইবনে আব্বাস
আবদুল্লাহ ইবনে আব্বাস (আরবি :عبد اللہ ابن عباس ইংরেজি :Abdullah ibn-Abbas) হযরত নবী করিম (সা.) এর একজন বিখ্যাত সাহাবী । মহানবী (সা.) এর ' আবদুল্লাহ ' নামক চার জন বিশিষ্ট সাহাবী - যাদেরকে একত্রে ' عبادلۃ اربعۃ 'বলা হয়, তিনি তাদের অন্যতম । তিনি কুরাইশ বংশের হাশেমি শাখার সন্তান । হযরত রাসুলুল্লাহ (দ.) এর সর্বকনিষ্ঠ চাচা ' হযরত আব্বাস (রা.) 'এর জ্যেষ্ঠ ছেলে। তিনি নবী করিম (সা.) এর প্রিয় পাত্র ছিলেন । আবদুল্লাহ ইবনে আব্বাস (রা.) ছিলেন একজন বিশিষ্ট সুবিজ্ঞ ফকিহ ও পবিত্র আল-কুরআনের তাফসীরের ক্ষেত্রে শীর্ষস্থানীয় মুফাস্‌সির।
। মুসলিম বিশ্বে তাকে "রইসুল মুফাস্‌সিরিন বা সাইয়্যিদুল মুফাস্‌সিরিন" বলা হয় ।
আল হিবর বা হিবরুল উম্মাহ্‌ অর্থাৎ মহাজ্ঞানী বা আল-বাহ্‌র অর্থাৎ সাগর। কারণ যে কোন দ্বীনি জিজ্ঞাসার জবাব তিনি প্রজ্ঞার সাথে উপস্থাপন করতেন । এক অনন্য ইসলাম ধর্মবিশারদ বলে তাকে মনে করা হতো । আর এ জন্যেই তার উপাধি হিবরুল উম্মাহ্‌ ।
আবদুল্লাহ ইবনে আব্বাস ইবনে আবদুল মুত্তালিব ইবনে হাশেম ইবনে আবদে মান্নাফ ।
তিনি রাসুলুল্লাহ সাল্লাল্লাহু আলাইহি ওয়া আলিহি ওয়া সাল্লাম এর হিজরতের তিন বছর পূর্বে মক্কায় ' "শিআবে আবি তালিব" '-এ জন্ম গ্রহণ করেন । কারো কারো মতে, হিজরতের পাঁচ বছর পূর্বে তিনি জন্ম গ্রহণ করেন । তবে প্রথম মতটিই অধিক গ্রহণযোগ্য ও সঠিক ।
আল্লামা ইবনে কাসির বলেন,- হযরত আবদুল্লাহ ইবনে আব্বাস (রা.) স্বীয় জন্মের ওয়াকিয়া এভাবে বর্ণনা করেন যে, যখন হযরত নবি করিম (দ.) শিআবে আবু তালিবে অন্তরীণ অবস্থায় জীবন যাপন করছিলেন - সে সময় একদিন আমার পিতা নবীজির খেদমতে উপস্থিত হয়ে বললেন, "হে মুহাম্মাদ (দ.)! উম্মুল ফজল তো সন্তান প্রসবা-গর্ভবতী ।" নবী করিম (দ.) এই খবর শুনে বললেন, " চাচা, আল্লাহ আপনাদের চক্ষুদ্বয় শীতল করুক (অর্থাৎ চোখ জুড়ানো সন্তান দান করুক) ।" ইবনে আব্বাস বলেন - যখন আমার সম্মানিত মা-এর পবিত্র গর্ভ থেকে জন্ম গ্রহণ করলাম তখন আমার পিতা আমাকে এক টুকরো কাপড়ে জড়িয়ে কোলে করে নবীজির কাছে নিয়ে গেলেন । নবি করিম (দ.)আমার মুখে উনার একটু থুথু মোবারক দিয়ে 'তাহ্‌নিক' করলেন । অন্য বর্ণ্নায় এসেছে যে,- নবীজি শিশু আবদুল্লাহর মুখে একটু থুথু মোবারক দিয়ে তাহ্‌নিক করেন এবং এই বলে দোয়া করেন -" اللھم فقھہ فی الدين و علمہ التآويل " (আল্লাহুম্মা ফাক্কিহহু ফিদ্দিন ওয়া আল্লিম হুত তাবিল) অর্থাৎ- " হে আল্লাহ! আপনি তাকে দ্বীনের প্রজ্ঞা দান করুন এবং তাকে তাফসিরের অগাধ জ্ঞান দান করুন !"
হযরত আবদুল্লাহ ইবনে আব্বাস (রা.) এর জননী হিজরতের পূর্বেই ইসলাম গ্রহণ করেছেন বিধায় তকে আশৈশব মুসলিম হিসেবে গণ্য করা হয় ।
তিনি সর্বাধিক হাদিস বর্ণনাকারী সাহাবীদের অন্যতম । আল্লামা আইনির মতে, হযরত আবদুল্লাহ ইবনে আব্বাস (রা.) এর বর্ণিত হাদিসের সংখ্যা ১৬৬০ টি । কারো মতে ২৬৬০ টি । বুখারী শরিফে ও মুসলিম শরিফে যৌথভাবে ৯৫ টি, এককভাবে বুখারীতে ১২০ টি এবং মুসলিমে ৪৯ টি হাদিস উল্লেখ রয়েছে।আবদুল্লাহ ইবনে আব্বাস (রা.) বার্ধক্য জীবনে দৃষ্টিশক্তি হারিয়ে ফেলেন । তিনি ইবনে জুবায়েরের শাসনামলে ৬৮ হিজরি, ৬৮৭ খ্রিষ্টাব্দে তায়েফে ইন্তিকাল করেন । মৃত্যু কালে তার বয়স হয়েছিল ৭১ বছর । মুহাম্মদ ইবনে হানাফিয়্যা তার নামাজে জানাজায় ইমামতি করেন ।
হ্যারিসন ফোর্ড
হ্যারিসন ফোর্ড (; জন্ম: ১৩ জুলাই ১৯৪২) একজন আমেরিকান চলচ্চিত্র অভিনেতা এবং প্রযোজক। স্টার ওয়ার্স সিরিজের স্পেস অপেরা ত্রয়ীতে হ্যান সোলো চরিত্রে এবং ইন্ডিয়ানা জোনসে নাম ভূমিকায় অভিনয়ের সুবাদে ফোর্ড বিশ্বব্যাপী পরিচিতি লাভ করেন। ছয় দশক ধরে অভিনয় করে চলা হ্যারিসন ফোর্ড হলিউডের বেশ কিছু ব্লক বাস্টার ছবিতে অভিনয় করেছেনঃ এপোক্যালিপস নাউ (১৯৭৯), প্রিস্যুমড ইনোসেন্ট (১৯৯০), দ্য ফিউজিটিভ(১৯৯৩), এয়ার ফোর্স ওয়ান(আ৯৯৭), হোয়্যাট বিনিথ লাইস (২০০০)। ১৯৯৭ সালে চলচ্চিত্র ম্যাগাজিন এম্পায়্যার ফোর্ডকে সর্বকালের সেরা ১০০ জন ম্যুভি স্টার হিসেবে প্রথম স্থান প্রদান করে। যুক্তরাষ্ট্রের সর্বোচ্চ আয়কারী ১৩ টি চলচ্চিত্রের মধ্যে ফোর্ডের অভিনিত ৫ টি চলচ্চিত্র অন্তর্ভুক্ত হয়েছে। ফোর্ড অভিনেত্রী ক্যালিস্টা ফ্লকহার্টকে বিয়ে করেন।
ফোর্ড শিকাগোর সুইডিশ কনভেন্ট হাসপাতালে জন্মগ্রহন করেন। তার পিতা ক্রিস্টোফার ফোর্ড একজন বিজ্ঞাপন কর্মকর্তা এবং অভিনেতা ও মা ডরোথি ছিলেন একজন বেতার অভিনেত্রী। ফোর্ড বয় স্কাউট অব আমেরিকার সক্রিয় সদস্য ছিলেন এবং দ্বিতীয় সর্বোচ্চ র‍্যাংক, লাইফ স্কাউট অর্জন করেন। ১৯৬০ সালে ফোর্ড ইলিনয়েসের পার্ক রিজে অবস্থিত মেইন ইস্ট উচ্চ বিদ্যালয় থেকে স্নাতক হন। উইসকনসিনের রিপন কলেজে অধ্যায়নের সময় তিনি সিগমা ন্যু ফ্যাটারনিটির সদস্য হন। নিজের লজ্জাভাব দূর করতে শেষের দিকে ফোর্ড ড্রামা ক্লাসে অংশ নেন।
হোজাই জেলা
হোজাই ভারতবর্ষের আসাম রাজ্যের একটি নতুন জেলা যা ১৫ ই আগস্ট ২০১৫, নগাঁও জেলার তিনটি তেহশিল হোজাই,দবকা এবং লঙ্কা নিয়ে সংগঠিত হয় ।
হোজাই এই নবগঠিত জেলার সদর।
মধ্যযুগে হোজাই দিমাসা কাছাড়ি রাজ্যের একটি অংশ ছিল। আহোম বুরুঞ্জী মতে, দিমাসা কাছাড়ি রাজ্য দিকু নদী থেকে কলং নদী পর্যন্ত বিস্তৃত ছিল। হোজাই-এ বসবাসকারী দিমাসা কাছাড়িরা "হোজাই- কাছাড়ি" নামে পরিচিত ছিল । "হোজাই " দিমাসা উপজাতির একটি বংশ বা গোষ্ঠি, সম্ভবত হোজাই নামটি "হোজাই" গোষ্ঠীর নাম থেকে এসেছে।
ভারতীয় আদমশুমারি ২০১১ মতে তিনটি তহশিল সংলগ্ন নবনির্মিত হোজাই জেলার মোট জনসংখ্যা ৯,৩১,২১৮। যার মধ্যে ৪৯,৯৫৬৫ জন মুসলমান ও ৪২,৪০৬৫ জন হিন্দু । অর্থ্যাৎ হোজাই জেলাতে জেলার জনসংখ্যার মধ্যে মুসলমানদের শতকরা হার ৫৩.৬৫% এবং হিন্দুদের শতকরা হার ৪৫.৫৩% । দবকা তহশিলে মুসলমানদের জনসংখ্যার শতকরা হার প্রায় ৮৭% থাকায় হোজাই জেলাতে সংখ্যাগরিষ্ঠ বেশী । হোজাই জেলার অন্যান্য তহশিলগুলো হিন্দুপ্রধান। 
২০০১ সনে বর্তমান হোজাই জেলার জনসংখ্যা ছিল ৭৪,৪৭৯১ যার মধ্যে ৩৭,৪২০৫ জন মুসলমান ও ৩৬,৫১৮০ জন হিন্দু। অর্থাৎ হোজাই জেলাতে হিন্দুদের জনসংখ্যার হার ছিল ৪৯.০৩%, মুসলমানদের ছিল ৫০.২৪% । হোজাই জেলাতে ২০০১ থেকে ২০১১ অবদি ২৫.০৩% বৃদ্ধি পেয়েছে।
হোজাই জেলাতে তিনটি বিধানসভা রয়েছে। এগুলো হচ্ছে যমুনামুখ, হোজাই, লামডিং। হোজাই জেলা নগাঁও লোকসভা সমষ্টির অন্তর্গত।http://nagaon.nic.in/hojai
জেমস ভিন্স
জেমস মাইকেল ভিন্স (; জন্ম: ১৪ মার্চ, ১৯৯১) পশ্চিম সাসেক্সের কাকফিল্ড এলাকায় জন্মগ্রহণকারী বিশিষ্ট ইংরেজ ক্রিকেটার। ইংল্যান্ড ক্রিকেট দলের অন্যতম সদস্য তিনি। বর্তমানে হ্যাম্পশায়ার কাউন্টি ক্রিকেট ক্লাবে খেলছেন। দলে তিনি মূলতঃ ডানহাতি মাঝারি সারির ব্যাটসম্যান। এছাড়াও ডানহাতে মিডিয়াম পেস বোলিং করেন জেমস ভিন্স। ২০০১-২০০৭ সাল পর্যন্ত উইল্টশায়ারে অবস্থিত ওয়ারমিনস্টার বিদ্যালয়ে অধ্যয়ন করেন তিনি। এরপর কর্মজীবন গঠনকল্পে পেশাদার ক্রিকেটের দিকে ঝুঁকে পড়েন। এছাড়াও অত্যন্ত প্রতিশ্রুতিশীল ফুটবলার হিসেবে ১৬ বছর বয়সে ট্রোব্রিজ টাউন এফ.সি. দলে খেলার পর রিডিং একাডেমি দলে ৩ বছর খেলেন।
হ্যাম্পশায়ার ক্রিকেট একাডেমি থেকে স্নাতক ডিগ্রি লাভ করেন। একাডেমির সতীর্থ স্নাতকধারী বেনি হাওয়েল, ক্রিস মর্গান, টম পার্সন্স এবং হামজা রিয়াজুদ্দিনের সাথে তিনিও ২০০৯ সালে এক বছর মেয়াদে ক্লাবটির সাথে চৃক্তিতে আবদ্ধ হন। ১১ জুন, ২০০৯ তারিখে নটিংহ্যামশায়ারের বিপক্ষে কাউন্টি চ্যাম্পিয়নশীপে অভিষেক ঘটে তার। সাম্প্রতিক ক্রীড়ানৈপুণ্যের প্রেক্ষিতে ইংল্যান্ড অনূর্ধ্ব-১৯ দলের সদস্য মনোনীত হন ও বাংলাদেশের বিপক্ষে টেস্ট সিরিজে অংশ নেন।
হ্যাম্পশায়ারের পরামর্শক ও ইংল্যান্ডের সাবেক কোচ ডানকান ফ্লেচারের মতে, ভিন্স ইংল্যান্ডের সাবেক ব্যাটসম্যান মাইকেল ভনের আদলে গড়ে উঠেছেন।
২০০৯ মৌসুমে জন ক্রলি অবসর নিলে সকল স্তরের ক্রিকেটে হ্যাম্পশায়ারের নিয়মিত সদস্যরূপে প্রতিনিধিত্ব করতে থাকেন। ২০১০ সালে ফ্রেন্ডস প্রভিডেন্ট টি২০ প্রতিযোগিতায় শিরোপা বিজয়ী হ্যাম্পশায়ার দলের অন্যতম সদস্য ছিলেন তিনি। চূড়ান্ত খেলায় দলটি সমারসেটকে পরাজিত করে এ সাফল্য লাভ করে। প্রথম-শ্রেণীর কাউন্টি চ্যাম্পিয়নশীপে নিজস্ব প্রথম শতরান করেন ইয়র্কশায়ারের বিপক্ষে। খেলায় তিনি ১৮০ রান সংগ্রহ করেন। এ সময়ে জেমস অ্যাডামসের সাথে ২৭৮ রানের জুটি গড়েন যা প্রথম-শ্রেণীর ক্রিকেটে কাউন্টি দলটির চতুর্থ সর্বোচ্চ জুটিরূপে স্বীকৃত।
৮ মে, ২০১৫ তারিখে আয়ারল্যান্ডের বিপক্ষে তার একদিনের আন্তর্জাতিকে অভিষেক ঘটে। এরপর ২৬ নভেম্বর, ২০১৫ তারিখে পাকিস্তানের বিপক্ষে টুয়েন্টি২০ আন্তর্জাতিকে অভিষিক্ত হন তিনি। তিন খেলার ঐ সিরিজে অনবদ্য ভূমিকা রাখার প্রেক্ষিতে ম্যান অব দ্য সিরিজের পুরস্কার লাভ করেন। মে, ২০১৬ সালে সফরকারী শ্রীলঙ্কার বিপক্ষে টেস্ট সিরিজে অংশ নেয়ার জন্য তাকে দলের সদস্যরূপে অন্তর্ভুক্ত করা হয়। হেডিংলিতে অনুষ্ঠিত সিরিজের প্রথম টেস্টে তাকে ক্যাপ দেয়া হয়। কিন্তু প্রথম ইনিংসে তিনি মাত্র ৯ রান তুলেন। স্লিপে অবস্থান করে বেন স্টোকসের বলে চমৎকার ক্যাচ তালুবন্দী করেন।
এইচ এইচ রক্ত গ্রুপ
এইচ/এইচ রক্ত গ্রুপ যা Oh এবং বোম্বে গ্রুপ নামেও পরিচিত, একটি দুষ্প্রাপ্য রক্তের গ্রুপে। রক্তের এই প্রকারটি সর্বপ্রথম ভারতের বোম্বে নগরীতে, যা এখন মুম্বাই নামে পরিচিত, ১৯৫২ সালে ডাক্তার ওয়াই জি ভেন্ডে আবিষ্কার করেন। সেজন্য রক্তের গ্রুপটি সাধারণভাবে বোম্বে গ্রুপ নামে পরিচিত। এই পর্যন্ত বাংলাদেশে একজন ব্যক্তির শরীরে বোম্বে গ্রুপের রক্তের সন্ধান পাওয়া গেছে।
এটি একটি বিরল টাইপ রক্ত গ্রুপ। প্রতি দশ লাখ লোকের মধ্যে ৪ জনের এইচ এইচ রক্ত গ্রুপ পাওয়া যায়। মুম্বাই শহরে এই গ্রুপের রক্তের প্রাপ্তির হার ০.১% অর্থ্যাৎ প্রতি ১০ হাজারে এক জন। কোন ব্লাড ব্যাংক এই গ্রুপের রক্ত সংরক্ষণ করে না তাই জরুরী ভিত্তিতে এই রক্ত সংগ্রহ করা সম্ভব হয় না।
বাংলাদেশের নাগরিক মোহাম্মাদ নাসিম সড়ক দুর্ঘটনায় আহত হলে জানা যায় তার রক্তের গ্রুপ এইচ/এইচ। মুম্বাই বসবাসরত চার ভারতীয় নাগরিক স্বপ্না সাওয়ান্ত, কৃষ্ণানন্দ কোরি, মেহুল ভেলেকার এবং প্রবীন সিন্ধে কামরুজ্জামানের জন্য রক্ত দেন।
অক্ষীয় অয়নচলন
জ্যোতির্বিজ্ঞানে অক্ষীয় অয়নচলন হচ্ছে কোনো জ্যোতির্বস্তুর আবর্তনশীল অক্ষকে ঘিরে অভিকর্ষ-প্রভাবিত মন্থর ও অবিরল দোলিত চলন বা স্থান-পরিবর্তন ।
"অক্ষীয় অয়নচলন" বলতে সুনির্দিষ্টভাবে পৃথিবীর আবর্তন-অক্ষের অবিরল দোলিত চলনকেই বুঝায় যা , হেলেদুলে-ঘূর্ণায়মান একটি লাটিমের মতো , প্রায় ২৬,০০০ বছরব্যাপী এক চক্রে শীর্ষ-মিলিত এক জোড়া কোণ তৈরী করে ।
সাধারণত অয়নচলন বলতে চলনগতির এ মুখ্যাংশকেই বুঝায় ; কারণ পৃথিবীর অক্ষের সমরেখনে অন্যান্য পরিবর্তন , যেমন : অক্ষচলন ও মেরুচলন , মাত্রায় ক্ষীণ ।
পরিবর্তনীয় মেরুতারা হলো অয়নচলনের ক্রম । বর্তমানে মেরু থেকে ১ অংশ (degee) দূরে থেকেও প্রায় ২.১ ঔজ্জ্বল্য নিয়ে উত্তরাকাশের ধ্রুবতারা (Polaris) খগোলকীয় উত্তর মেরুকে বেশ সুস্পষ্টভাবেই চিহ্নিত করছে ।
সৌরভ গুরজার
২০১১ সালের ডিসেম্বর মাসে তিনি টোটাল নন্‌স্টপ অ্যাকশন রেস্লিং (টিএনএ)-এর ইন্ডিয়া প্রজেক্টএর রিং কা কিংগ এ অংশগ্রহণ করেন, যেখানে তিনি ডেড্‌লি ডাঙ্গা নাম প্রতিপালন করেন।
১৯৯৯ সালের বাংলাদেশী চলচ্চিত্রের তালিকা
১৯৯৯ সালে বাংলাদেশে মুক্তিপ্রাপ্ত চলচ্চিত্রের তালিকা।
২০০০ সালের বাংলাদেশী চলচ্চিত্রের তালিকা
২০০০ সালে বাংলাদেশে মুক্তিপ্রাপ্ত চলচ্চিত্রের তালিকা।
দন্তাল যোনি
দন্তাল যোনি বা দন্তিল যোনি একটি লোককাহিনী যেখানে মনেকরা হয় যে নারী যোনিপথ দাঁতযুক্ত হতে পারে, এবং কোন পুরুষ দন্তাল যোনিযুক্ত নারীর সাথে সহবাস করলে সেই পুরুষ তাঁর লিঙ্গে আঘাত পেতে পারে অথবা তাঁর পুরুষত্বও নষ্ট হতে পারে।
এধরনের লোককাহিনী সাধারণত মানুষকে সতর্কীকরণের জন্য বর্ণনা করা হয়ে থাকে। এধরণের লোককথার দ্বারা সাধারণ মানুষকে কোনও অজানা নারীর সাথে সহবাস অথবা ধর্ষণ করা থেকে বিরত থাকার নির্দেশ দেওয়া হয়।
ডোমার সরকারি কলেজ
ডোমার সরকারি কলেজ বাংলাদেশের নীলফামারী জেলার ডোমার উপজেলায় অবস্থিত একটি ঐতিহ্যবাহী শিক্ষা প্রতিষ্ঠান। কলেজটি ডোমার শহরের পশ্চিম পার্শ্বে মনোরম পরিবেশে অবস্থিত। এ কলেজটির মোট আয়তন ২৪.২৫ একর। কলেজটিতে বর্তমানে দিনাজপুর শিক্ষাবোর্ড ও জাতীয় বিশ্ববিদ্যালয়ের অধীনে উচ্চ মাধ্যমিক, স্নাতক ও স্নাকোত্তর পর্যায়ে শিক্ষা প্রদান করা হয়।
কলেজটিতে উচ্চ মাধ্যমিক, স্নাতক (সম্মান), স্নাতক (পাস) শ্রেণীতে শিক্ষা প্রদান করে।নীলফামারী সরকারি কলেজে বিভিন্ন রাজনৈতিক সামাজিক সংগঠন তাদের কার্যক্রম পরিচালনা করে।
সেরেন ওয়াটার্স
সেরেন রবার্ট ওয়াটার্স (জন্ম ১১ এপ্রিল ১৯৯০) একজন কেনীয় ক্রিকেটার। তিনি সারে কাউন্টির হয়ে খেলে থাকেন।
বাংলাদেশের বন্দরের তালিকা
বাংলাদেশ একটি নদীমাতৃক দেশ। এখানে সুদূর অতীতকাল থেকেই নদীপথে পণ্য ও যাত্রী পরিবহন ব্যবস্থা রয়েছে। এছাড়া দেশের সমুদ্র উপকূলে গড়ে উঠেছে বৃহৎ সমুদ্র বন্দর।
আশুগঞ্জ বন্দর
আশুগঞ্জ বন্দর বাংলাদেশের ব্রাহ্মণবাড়িয়া জেলার আশুগঞ্জ শহরে মেঘনা নদীর তীরে গড়ে উঠেছে। এই বন্দরটি ভারত ও বাংলাদেশের "নৌ-ট্রানজিট চুক্তি"-র অধীনে পূর্ব ভারত থেকে আসা মাল খালাস করে উত্তর পূর্ব ভারত পৌঁছে দেবার জন্য আখাউরা সীমান্ত দিয়ে। বন্দরটির জলের গভীরতা ৪ মিটার ও বর্ষার সময় গভীরতা বাড়ে।
২০০৯ সালে আশুগঞ্জ বন্দরকে আধুনিক ও পূর্ণাঙ্গ বন্দরের উদ্যোগ গ্রহণ করে। একে আন্তর্জাতিক মানের অভ্যন্তরীণ কনটেইনার টার্মিনাল (আইসিটি) স্থাপনের পরিকল্পনা নেওয়া হয়। এ লক্ষ্যে ২০১০-এর জানুয়ারি মাসে একনেকের বৈঠকে আশুগঞ্জ বন্দর উন্নয়নে প্রায় ২৪৫ কোটি টাকার একটি প্রকল্প অনুমোদন করা হয়। ভারতীয় ঋণের টাকায় (এলওসি) এ বন্দর আধুনিকায়নের কথা ছিল। কিন্তু এখন পর্যন্ত এ ঋণ সহায়তা পাওয়া যায়নি। জানা গেছে, শুরুর দিকে এ প্রকল্প বাস্তবায়নের জন্য যে টাকা প্রাক্কলন করা হয়েছিল, তা এখন বেড়ে প্রায় দ্বিগুণ হয়েছে। বাড়তি অর্থ কোথা থেকে আসবে, সে বিষয়ে নৌ মন্ত্রণালয় এখনও পরিষ্কার করে কিছু বলেনি।বন্দরটিতে একটি জেটি রয়েছে যা নদীতে চলাচলকারি ছোট জাহাজ বা নৌকার ক্ষেত্রে উপযোগি হলেও সমুদ্রগামি বড় জাহাজ গুলির ক্ষেত্রে উপযুক্ত নয়।ফলে বন্দরটি মাল খালাসে সমস্যার সমুখিন হয়েছে।এছাড়া এখানে জলের গভিরতা কম।এই সমস্য সমাধানে বন্দরটিতে নতুন জেটি ও নদীর ড্রেজিং করার কথা চলছে।
যমুনামুখ বিধানসভা কেন্দ্র
যমুনামুখ (বিধানসভা সমষ্টি বা কেন্দ্র) উত্তর-পূর্ব ভারতের  আসাম রাজ্যের ১২৬ টি বিধানসভার অন্যতম। এছাড়াও যমুনামুখ নগাঁও লোকসভা সমষ্টির একটি অংশ।
জ্যাক বল
জ্যাকব টিমোথি জ্যাক বল (; জন্ম: ১৪ মার্চ, ১৯৯১) নটিংহ্যামশায়ারের ম্যান্সফিল্ডে জন্মগ্রহণকারী বিশিষ্ট ইংরেজ ক্রিকেটার। ইংল্যান্ড ক্রিকেট দলের অন্যতম সদস্য তিনি। দলে তিনি মূলতঃ ডানহাতি ব্যাটসম্যান হিসেবে খেলে থাকেন। পাশাপাশি ডানহাতে মিডিয়াম পেস বোলিংয়েও পারদর্শী জ্যাক বল। মার্কেট ওয়ারসপে অবস্থিত মেডেন স্কুলে পড়াশোনা করেছেন। তার কাকা ব্রুস ফ্রেঞ্চ ইংল্যান্ডের পক্ষে টেস্ট ক্রিকেটে প্রতিনিধিত্ব করেছেন।
জুলাই, ২০১০ সালে অনূর্ধ্ব-১৯ দলের পক্ষে অভিষেক ঘটে তার। সফরকারী শ্রীলঙ্কা অনূর্ধ্ব-১৯ দলের বিপক্ষে নর্দাম্পটনের কাউন্টি গ্রাউন্ড ও স্কারবোরার নর্থ মেরিন রোড গ্রাউন্ডে অনুষ্ঠিত দুই যুব টেস্টে অংশ নেন তিনি। এছাড়াও যুবদের একমাত্র ওডিআই ও যুবদের টুয়েন্টি২০ আন্তর্জাতিকে অংশ নেন।
নটিংহ্যামশায়ারের পক্ষে ২০০৯ সালে প্রো৪০ প্রতিযোগিতায় সাসেক্সের বিপক্ষে লিস্ট এ ক্রিকেটে অভিষেক ঘটে তার। ঐ মৌসুমে একমাত্র খেলায় অংশ নিলেও ওয়েস্ট ইন্ডিজের ডোয়াইন স্মিথের হ্যাট্রিকে নিজেকে জড়িয়ে ফেলেন। ২০১০ মৌসুমে ক্লাইডেসডেল ব্যাংক ৪০ প্রতিযোগিতায় লিচেস্টারশায়ারের বিপক্ষে অংশ নেন যা তার ঐ মৌসুমের একমাত্র খেলা ছিল। ২০১১ মৌসুমে চ্যাম্পিয়ন কাউন্টি খেলায় মেরিলেবোন ক্রিকেট ক্লাবের বিপক্ষে আবুধাবির শেখ জায়েদ ক্রিকেট স্টেডিয়ামে প্রথম-শ্রেণীর ক্রিকেটে অভিষেক ঘটে তার। খেলায় পাঁচ ওভার বোলিং করেও তিনি কোন উইকেট পাননি। এছাড়াও, নটিংহ্যামশায়ারের প্রথম ইনিংসে ৪ রান করে হামিদ হাসানের বলে আউট হন তিনি। দ্বিতীয় ইনিংসে ১৬ ওভারে ৩/৭২ লাভসহ অপরাজিত শূন্য রান করেন। ঐ খেলায় ১৭৪ রানে পরাজিত হয়েছিল তার দল।
ঐ মৌসুমে তার একমাত্র প্রথম-শ্রেণীর খেলায় অংশ নিলেও পরবর্তীতে কাউন্টি দলের পক্ষে লিস্ট এ ক্রিকেটের আরও পাঁচ খেলায় অংশ নিয়েছিলেন। অদ্যাবধি ঐ খেলাগুলোয় তিনি ৬ উইকেট সংগ্রহ করেছেন, যার বোলিং গড় ৪২.৩৩ ও সেরা বোলিং পরিসংখ্যান ৩/৩২। এছাড়াও, ব্যাট হাতে ৪১ রান করেছেন ২০.৫০ গড়ে। তন্মধ্যে সর্বোচ্চ সংগ্রহ ছিল অপরাজিত ১৯। এছাড়াও, ২০১১ সালে ওল্ড ট্রাফোর্ডে অনুষ্ঠিত ফ্রেন্ডস প্রভিডেন্ট টি২০ প্রতিযোগিতায় ল্যাঙ্কাশায়ারের বিপক্ষে একমাত্র টুয়েন্টি২০ খেলায় অংশ নিয়েছেন তিনি।
মে, ২০১৬ সালে প্রথমবারের মতো ইংল্যান্ড দলে খেলার জন্য মনোনীত হন। হেডিংলিতে অনুষ্ঠিত সফরকারী শ্রীলঙ্কার বিপক্ষে উদ্বোধনী টেস্টে অংশ নেন।
সৈরাট
সৈরাট (; সৈরাট ) ২৯ এপ্রিল ২০১৬ সালে মুক্তিপ্রাপ্ত একটি মারাঠি ভাষার রোমান্টিক চলচ্চিত্র। নাগরাজ পোপাতরাও মাঞ্জুলে পরিচালিত সৈরাটের প্রধান দুই চরিত্রে অভিনয় করেছেন রিঙ্কু রাজগুরু ও আকাশ তোসার। ছবিটি মারাঠি ছায়াছবির ইতিহাসে সর্বোচ্চ আয়ের রেকর্ড ভেঙে ফেলেছে। এটি প্রথম মারাঠি সিনেমা যা ১০০ কোটির ক্লাবে প্রবেশ করেছে। মাত্র ৪ কোটি বাজেটের সিনেমাটি ১১০ কোটি টাকা আয় করেছে। এই সিনেমাটি ১০০ দিনের বেশি সময় ধরে মহারাষ্ট্রের বিভিন্ন সিনেমা হলে প্রদর্শিত হয়।
এই সিনেমাটি ভারত ( কলকাতা ) - বাংলাদেশ যৌথ প্রযোজনায় বাংলা ভাষাতে "নূর জাহান" নামে পুনঃনির্মাণ করা হচ্ছে এবং পরিচালনায় থাকছে অভিমূন্য মুখার্জী।
সিনেমাটি কন্নড় ভাষায় মানাসু মাল্লাগী  পুনঃনির্মিত হয়েছে এবং নায়িকা হিসাবে সিনেমাটিতে সৈরাটের নায়িকা রিঙ্কু রাজগুরু ছিলেন। এই সিনেমাটি কয়েকটি ভাষায় যেমন : তামিল, তেলেগু, পাঞ্জাবী ও হিন্দীতে পুনঃনির্মিত হবে।
উঁচু ও নিন্ম বর্ণের তরুণী-তরুণের প্রেম নিয়ে আবর্তিত হয়েছে সৈরাটের গল্প। প্রেমের কথা প্রকাশ হয়ে পড়লে নানান সামাজিক চাপের মুখে পড়ে তারা। এক পর্যায়ে তাদের শহর ত্যাগ করতে হয়।সৈরাট ছবির সঙ্গীত পরিচালনায় এই প্রথম হলিউডের সনি স্কোরিং স্টেজে কোনও ভারতীয় ছবির সঙ্গীত রেকর্ড করা হয়েছে। সঙ্গীত পরিচালক জুটি অজয়-অতুল কাজ করেছেন এই চলচ্চিত্রে।
৬৬তম বার্লিন আন্তর্জাতিক চলচ্চিত্র উৎসবে সৈরাট জেনারেশান ১৪প্লাস সেকশানে প্রদর্শিত হয়। এছাড়াও জাতীয় চলচ্চিত্র পুরস্কারে বিশেষ জুরি পুরস্কার পান অভিনেত্রী রিঙ্কু রাজগুরু।
__নির্ঘণ্ট__
__নতুন_অনুচ্ছেদের_সংযোগ__
জিমি কামান্দে
জেমস কাবাঠা কামান্দে (যিনি জিমি কামান্দে হিসেবে পরিচিত) (জন্ম ডিসেম্বর ১২, ১৯৭৮) একজন কেনীয় ক্রিকেটার। তিনি একজন ডান হাতি ব্যাটসম্যান এবং অফ-স্পিন বোলার। মূলত একটি ফাস্ট-মিডিয়াম বোলার, কামান্দে ২০০৪ সালে একজন স্পিনার বোলার হিসেবেও আত্মপ্রকাশ করেন।
কামান্দে ইংল্যান্ডে ১৯৯৯ সালের বিশ্বকাপে কেনিয়ার হয়ে তার একদিনের আন্তর্জাতিক খেলায় অভিষেক ঘটান।
রূপনারায়ণ নদ
রূপনারায়ণ নদী হল দ্বারকেশ্বর নদ ও শিলাই নদীর মিলিত প্রবাহ। দ্বারকেশ্বর নদ পুরুলিয়ার ছোটনাগপুর মালভূমি থেকে উৎপন্ন হয়ে বাঁকুড়া জেলার মধ্য দিয়ে প্রবাহিত হয়ে পশ্চিম মেদিনীপুর জেলার ঘাটাল শহরের কাছে শিলাই নদীর সঙ্গে মিলিত হয়ে রূপনারায়ণ নদীর জন্ম হয়; এরপর কিছুপথ প্রবাহিত হয়ে তা পুরনো দামোদর নদ বা মুণ্ডেশ্বরী নদীর সঙ্গে মিলিত হয়। এই মিলিত স্রোত এরপর হুগলি নদীতে এসে পড়ে। নদীটির মোট দৈর্ঘ্য প্রায় ৮০ কিলোমিটার। নদীটি ইলিশ মাছের জন্য বিখ্যাত। এছাড়া এই নদীর তীরেই স্থাপিত হয়েছে কোলাঘাট তাপবিদ্যুৎ কেন্দ্র। নদীটি বর্ষার সময় বন্যার সৃষ্টি করে। তাই নদীটিতে কিছু স্থানে নদী বাঁধ গড়া হয়েছে। নদীটিকে কেন্দ্র করে জলপথে পণ্য পরিবহনের কথা ভাবছে কেন্দ্র সরকার। নদীটি বর্তমানে নাব্যতা সংকট, দূষন ও লবনাক্ত জলের সমস্যায় জর্জরিত।
সেন্টার ফর ইন্টারনেট অ্যান্ড সোসাইটি
দ্য সেন্টার ফর ইন্টারনেট অ্যান্ড সোসাইটি (সিআইএস) () হল একটি বেঙ্গালুরু-ভিত্তিক সংগঠন যেটি মূলত​ বহুনিয়মানুবতী গবেষণা ও অ্যাডভোকেসি কে নিয়ে কাজ করে। ইন্টারনেট ও সমাজের ক্ষেত্রে সিআইএস সাধারণত "ডিজিটাল বহুত্ববাদ", "জনগণের জবাবদিহিতা" (বা "পাব্লিক অ্যাকাউন্টিবিলিটি") এবং শিক্ষা-সংক্রান্ত অনুশীলনের উপর কাজ করে থাকে।
উইকিমিডিয়া ফাউন্ডেশন সিআইএসকে ইংরেজি তথা ভারতীয় উপমহাদেশের বিভিন্ন ভাষায় উইকিপিডিয়া সহ উইকিমিডিয়ার অন্যান্য প্রকল্পগুলির ও বিভীন্ন ভারতীয় ভাষায় "বিনামূল্যে জ্ঞান"-এর উন্ন​য়ন ও প্রচারের জন্য একটি প্রকল্প মঞ্জুর করে। ফাউন্ডেশনের অনুদানটি ভারতে উইকিমিডিয়ার বিনামূল্যে জ্ঞান বিতরণ প্রকল্পে ব্যাপকতর সহায়তার লক্ষ্যে করা হয়। দুই বছরের এই প্রকল্পের প্রথম বছরের জন্য অনুদান পরিমাণ ১,১০,০০,০০০ টাকা (২০০,০০০ মার্কিন ডলার) ছিল।
১৮ই থেকে ২০শে ডিসেম্বর, ২০১৪-এ তিরুবনন্তপুরম, কেরলায় অনুষ্ঠিত পঞ্চম আন্তর্জাতিক মুক্ত সফটওয়্যার সম্মেলন স্বতন্ত্র ২০১৪-এ সিআইএস অংশগ্রহন ও সমর্থন করে।
হেরা পঞ্চমী
হেরা পঞ্চমী হল ভারতের ওড়িশা রাজ্যের অন্তর্গত পুরী শহরের জগন্নাথ মন্দিরের একটি উৎসব। এই উৎসবটি রথযাত্রা উৎসবের একটি অঙ্গ। আষাঢ় মাসের শুক্লা পঞ্চমী তিথিটি ‘হেরা পঞ্চমী’ নামে পরিচিত। এটি হিন্দু দেবী লক্ষ্মীর উৎসব হিসেবে পরিচিত।
হিন্দু বিশ্বাস অনুসারে, রথযাত্রা উপলক্ষ্যে জগন্নাথ তাঁর ভ্রাতা বলরাম ও ভগিনী সুভদ্রাকে নিয়ে রথযাত্রায় বের হন। জগন্নাথের পত্নী মহালক্ষ্মী মন্দিরেই থেকে যান। এতে মহালক্ষ্মী জগন্নাথের উপর ক্রুদ্ধ হন এবং গুণ্ডিচা মন্দিরে একটি পালকিতে করে সুবর্ণ মহালক্ষ্মী রূপে এসে যত শীঘ্র সম্ভব মন্দিরে ফেরার জন্য জগন্নাথকে ভয় দেখান। মহালক্ষ্মীকে তুষ্ট করার জন্য জগন্নাথ তাঁকে ‘আজ্ঞা মালা’ (সম্মতির মালা) উপহার দেন। মহালক্ষ্মীকে ক্রুদ্ধ থেকে সেবকেরা গুণ্ডিচার প্রধান দরজাটি বন্ধ করে দেন। মহালক্ষ্মী নকচন দ্বার দিয়ে প্রধান মন্দিরে ফিরে আসেন। একটি স্বতন্ত্র প্রথা অনুসারে, মহালক্ষ্মী তাঁর অন্যতম অনুচরকে জগন্নাথের রথ নান্দীঘোষের একটি অংশ ধ্বংস করার নির্দেশ দেন। গুণ্ডিচা মন্দিরের বাইরে একটি তেঁতুল গাছের পিছনে লুকিয়ে তিনি এটি দেখেন। কিছুক্ষণ পর তিনি লুকিয়ে জগন্নাথ মন্দিরে ফিরে আসেন এবং হেরা গোহরি পথ নামে একটি আলাদা পথে মন্দিরে প্রবেশ করেন। এই অনুষ্ঠানটি দেখার জন্য পুরীতে প্রচুর ভক্ত সমাগম হয়।
জগন্নাথ মন্দিরের হেরা পঞ্চমী উৎসবের উল্লেখ স্কন্দপুরাণে পাওয়া যায়। মন্দিরের ইতিহাস অনুসারে, এই উৎসব শুরু হয়েছিল রাজা কপিলেন্দ্র দেবের রাজত্বকালে। তার আগে হেরা পঞ্চমী মন্ত্রোচ্চারণের মাধ্যমে প্রতীকী উপায়ে পালিত হত। মাদলা পাঁজি অনুসারে, রাজা কপিলেন্দ্র দেব সেই প্রথার পরিবর্তে সোনার মহালক্ষ্মী মূর্তি গড়িয়ে বর্তমান উপায়ে উৎসবটির প্রচলন ঘটান।
২০০১ সালের বাংলাদেশী চলচ্চিত্রের তালিকা
২০০১ সালে বাংলাদেশে মুক্তিপ্রাপ্ত চলচ্চিত্রের তালিকা।
মহেঞ্জো দাড়ো (চলচ্চিত্র)
মহেঞ্জো দাড়ো (হিন্দি: मोहनजोदड़ो) হল ২০১৬ সালে মুক্তিপ্রাপ্ত একটি ভারতীয় মহাকাব্যিক রোম্যান্টিক অ্যাডভেঞ্জার চলচ্চিত্র। এই ছবিটির কাহিনিকার ও পরিচালক হলেন আশুতোষ গোবরিকর। সিদ্ধার্থ রায় কাপুর ইউটিভি মোশন পিকচার্সের পক্ষ থেকে এবং সুনীতা সুনীতা গোবরিকর আশুতোষ গোবরিকর প্রোডাকশনসের (এজিপিএল) পক্ষ থেকে এই ছবিটি প্রযোজনা করেন। ছবির মুখ্য ভূমিকায় অভিনয় করেন হৃতিক রোশন ও পূজা হেগড়ে। ছবিটির পটভূমি প্রাচীন সিন্ধু সভ্যতা ও সেই সভ্যতার অন্যতম প্রধান শহর তথা অধুনা বিশ্ব ঐতিহ্যবাহী স্থান হিসেবে স্বীকৃত মহেঞ্জোদাড়ো।
"মহেঞ্জো দাড়ো" ছবিটির পটভূমিকা খ্রিস্টপূর্ব ২০১৬ অব্দের সিন্ধু সভ্যতা। সেই সময় এই সভ্যতা ছিল উন্নতির সর্বোচ্চ স্তরে। ছবির নায়ক এক কৃষক (হৃতিক রোশন) মহেঞ্জোদাড়ো শহরে এসে উপস্থিত হয় এবং এক প্রভাবশালী যুবতীর (পূজা হেগড়ে) প্রেমে পড়েন। সেই কৃষককে এরপর শহরের সমাজপতিদের সম্মুখীন হতে হয় এবং তাদের সভ্যতাকে রক্ষা করার জন্য সমূহ বিপদের বিরুদ্ধে যুদ্ধ করতে হয়। গোবরিকর তিন বছরেরও বেশি সময় ধরে গবেষণা করে চিত্রনাট্য রচনা করেন। এই সময় তিনি তাঁর কাল্পনিক কাহিনিটিকে বিশ্বাসযোগ্য করে তোলার জন্য পুরাতত্ত্ববিদদের সঙ্গে কাজ করেন। ছবিটির শ্যুটিং হয়েছিল ভূজ ও এ. আর. রহমান। ছবির গানগুলি রচনা করেন জাভেদ আখতার। ২০১৬ সালের ১২ অগস্ট ছবিটি বিশ্বব্যাপী মুক্তিলাভ করে। সমালোচকেরা প্রধানত এই ছবিটির নেতিবাচক সমালোচনা করেন।এই চলচ্চিত্রটি গুজরাটের ভূজ মহারাষ্ট্রর থানে ও জব্বলপুরের বিভিন্ন স্থানে দৃশ্য ধারন করা হয়েছে। এছাড়া চলচ্চিত্রটি ঐতিহাসিক পটভূমিকায় নির্মাণ করা হয়েছে ফলে এর ভিজুয়াল এফেক্ট করা হয়েছে উচ্চমানের।
মহেঞ্জো দাড়ো মুক্তি পাবার প্রথম ১০ দিনে বিশ্বব্যাপী রুপি (₹) আয় করেছে। এবং এই ছবিটি মুক্তির প্রথম সপ্তাহে বিশ্বব্যাপী রুপি (₹) আয় করেছে।
এই ছবিটি প্রথম ১০ দিনে ভারতে রুপি (₹) আয় করেছে।
মহেঞ্জো দাড়ো প্রথম ১০ দিনে ভারত ছাড়া অন্যান্য দেশে ৩.৯ মিলিয়ন ডলার ($) আয় করেছে। শুধুমাত্র উত্তর আমেরিকাতেই মহেঞ্জো দাড়ো আয় করেছে ৯৯১,২৩৯ ডলার ($)।
আইএসও ৩১৬৬-১
আইএসও ৩১৬৬-১ হচ্ছে আইএসও ৩১৬৬ মানের অংশ যা আন্তর্জাতিক মান সংস্থা (আইএসও) দ্বারা প্রকাশিত হয়েছে। এটি দেশসমূহ, নির্ভরশীল অঞ্চলসমূহ এবং ভৌগোলিক স্বার্থে বিশেষ অঞ্চলসমূহের নামের জন্য কোড সংজ্ঞায়িত করে। মানের আনুষ্ঠানিক নাম হচ্ছে "দেশসমূহ ও তাদের মহকুমাসমূহের নামের উপস্থাপনা জন্য কোড - পরিচ্ছেদ ১: দেশ কোডসমূহ"। এটি দেশের কোডকে তিনটি ভাগে বিভক্ত করে :
১৯৭৪ সালে প্রথম বর্ণমালাসংক্রান্ত এবং ১৯৮১ সালে প্রথম সংখ্যা দেশের কোডসমূহ আইএসও ৩১৬৬ এর মধ্যে অন্তর্ভুক্ত করা হয়। দেশের কোডসমূহ ১৯৯৭ সাল থেকে আইএসও ৩১৬৬-১ হিসেবে প্রকাশিত হয়েছে, যখন আইএসও ৩১৬৬-কে তিনভাগে ভাগ করা হয়েছিল। আইএসও ৩১৬৬-১, আইএসও ৩১৬৬-২ মহকুমাসমূহ এবং আইএসও ৩১৬৬-৩ প্রাক্তন দেশের জন্য সংজ্ঞায়িত কোডসমূহ।
আইএসও ৩১৬৬-১ ইংরেজিএবং ফরাসি উভয় আনুষ্ঠানিকভাবে প্রকাশ করা হয়। আইএসও ৩১৬৬-১ এর দ্বিতীয় সংস্করণ থেকে নিম্নলিখিত কলাম প্রতিটি এন্ট্রির জন্য অন্তর্ভুক্ত করা হয়:
ফজলে বারী মালিক
ফজলে বারী মালিক একজন বাংলাদেশী পদার্থবিজ্ঞানী।
মালিক ১৯৩৪ সালের ১৬ অগাস্ট পশ্চিমবঙ্গে জন্মগ্রহণ করেন। তিনি কলকাতা বিশ্ববিদ্যালয় থেকে পদার্থবিজ্ঞানে ১৯৫৩ সালে বিএসসি এবং ঢাকা বিশ্ববিদ্যালয় থেকে গণিতে এমএসসি ডিগ্রি অর্জন করেন। তিনি ইউনিভার্সিটি অফ গ্যটিঙেন থেকে ১৯৫৮ সালে পিএইচডি ডিগ্রি অর্জন করেন। তার পিএইচডি তত্ত্বাবধায়ক ছিলেন নোবেল পুরস্কার বিজয়ী পদার্থবিজ্ঞানী ভের্নার কার্ল হাইজেনবের্গ। তিনি ১৯৫৯ থেকে ১৯৬০ সাল পর্যন্ত ম্যাক্স প্ল্যাঙ্ক ইন্সটিটিউটে এবং ১৯৬০ থেকে ১৯৬৩ সাল পর্যন্ত প্রিন্সটন বিশ্ববিদ্যালয়ে রিসার্চ অ্যাসসিয়েট হিসেবে কর্মরত ছিলেন। প্রিন্সটনে তার পোস্ট-ডক্টরাল গবেষণার তত্ত্বাবধায়ক ছিলেন জন আর্চিবল্ড হুইলার। তিনি ১৯৬১ থেকে ১৯৬২ সাল পর্যন্ত ফোর্ডহ্যাম বিশ্ববিদ্যালয়ে ভিজিটিং সহযোগীওধ্যাপক হিসেবে কর্মরত ছিলেন। তিনি ১৯৬৩ থেকে ১৯৬৪ সাল পর্যন্ত পাকিস্তান পারমাণবিক শক্তি কমিশনে সায়েন্টিফিক অফিসার হিসেবে কর্মরত ছিলেন। তিনি ১৯৬৪ থেকে ১৯৬৮ সাল পর্যন্ত ইয়েল বিশ্ববিদ্যালয়ের সহকারে অধ্যাপক হিসেবে কর্মরত ছিলেন। তিনি ১৯৬৮ থেকে ১৯৭৬ সাল পর্যন্ত ইন্ডিয়ানা ইউনিভার্সিটি-ব্লুমিংটনে সহযোগী অধ্যাপক হিসেবে কর্মরত ছিলেন। তিনি ১৯৮০ থেকে ২০১৪ সাল পর্যন্ত সাউদার্ন ইলিনয় ইউনিভার্সিটি-কার্বনডেল এর অধ্যাপক হিসেবে কর্মরত ছিলেন।
আ ফ ম ইউসুফ হায়দার
আ ফ ম ইউসুফ হায়দার একজন বাংলাদেশী পদার্থবিজ্ঞানী এবং ঢাকা বিশ্ববিদ্যালয়ের সাবেক উপাচার্য।
হায়দার ঢাকা বিশ্ববিদ্যালয় থেকে পদার্থবিজ্ঞানে ১৯৬৯ সালে বিএসসি এবং ১৯৭০ সালে এমএসসি ডিগ্রি অর্জন করেন। তিনি ১৯৭২ সালে ঢাকা বিশ্ববিদ্যালয়ের পদার্থবিজ্ঞান বিভাগে প্রভাষক হিসেবে যোগদান করেন। তিনি ১৯৭৯ সালে সহকারী অধ্যাপক, ১৯৮৪ সালে সহযোগী অধ্যাপক এবং ১৯৮৮ সালে অধ্যাপক পদে উন্নীত হন। তিনি অস্ট্রেলিয়ান ন্যাশনাল ইউনিভার্সিটি থেকে ১৯৭৯ সালে পিএইচডি ডিগ্রি অর্জন করেন। তিনি ১৯৮৩ সালের এপ্রিল থেকে ১৯৮৪ সালের মে পর্যন্ত ইন্সটিটিউট অব কোয়ান্টাম ইলেক্ট্রনিক্স এ পোস্ট-ডক্টরাল গবেষণা করেন। তিনি ১৯৯৪ থেকে ২০০১ সাল পর্যন্ত ঢাকা বিশ্ববিদ্যালয়ের সেমিকন্ডাক্টর টেকনোলজি রিসার্চ সেন্টারের পরিচালক হিসেবে দায়িত্ব পালন করেন। তিনি ২০০২ সালের ২৫ জুলাই থেকে ২০০৯ সালের ২৩ জানুয়ারি পর্যন্ত ঢাকা বিশ্ববিদ্যালয়ের উপ-উপাচার্য হিসেবে দায়িত্ব পালন করেন। উপ-উপাচার্য হিসেবে তিনি সেন্টার ফর অ্যাডভান্সড রিসার্চ ইন সায়েন্সেস প্রতিষ্ঠা করেন। তিনি ১৯৯৪ এবং ২০১৩ সালে পদার্থবিজ্ঞানে নোবেল পুরস্কারের মনোনয়ন লাভ করেন।
মূল সংঘ
মূল সংঘ (সংস্কৃত: मूलसंघ) হল একটি প্রাচীন জৈন সন্ন্যাসী সংঘ। 'মূল' শব্দের আক্ষরিক অর্থ 'শিকড়'।
মূল সংঘই হল প্রধান দিগম্বর জৈন সংঘ। বর্তমান কালে দিগম্বর জৈন সম্প্রদায় ও মূল সংঘ সমার্থক। আচার্য কুন্দকুন্দ মূল সংঘের সঙ্গে যুক্ত ছিলেন। এই সংঘের প্রাচীনতম উল্লেখটি পাওয়া যায় ৪৩০ খ্রিস্টাব্দে।
মূল সংঘ কয়েকটি শাখায় বিভক্ত। আচার্য ইন্দ্রনন্দীর "শ্রুতাবতার" ও ভট্টারকের "নীতিসার" অনুসারে, আচার্য অর্হদবালী জৈন সন্ন্যাসীদের একটি সম্মেলন আয়োজন করেছিলেন এবং বিভিন্ন গোষ্ঠীর নামকরণ ('গণ' বা 'সংঘ') করেছিলেন। চারটি প্রধান গোষ্ঠী হল:
শ্রবণবেলগোলা ও মুদবিদ্রির ভট্টারকেরা দেশীয় গণের অন্তর্গত। হুমবাজের ভট্টারকেরা বলৎকর গণের অন্তর্গত।
উত্তর ভারতের বিভিন্ন দিগম্বর সংঘ কাষ্ঠ সংঘের অন্তর্গত। মূল সংঘ ও কাষ্ঠ সংঘের আচারগত পার্থক্য সামান্যই।
এভিএন পুরস্কার
এভিএন পুরস্কার () একটি চলচ্চিত্র পুরস্কার যা আমেরিকার পণ্য পত্রিকাভিত্তিক সংস্থা "এভিএন" ("অ্যাডালট ভিডিও নিউজ") কর্তৃক বিভিন্ন যৌনশিল্প সম্বন্ধিত চলচ্চিতের অভিনেতা/অভিনেত্রীদের প্রদান করে। পুরস্কারটি "যৌন শিল্পে অস্কারের সমতুল্য।"
এই পুরস্কারটি প্রায় ১০০টি শ্রেণীতে বিভক্ত।
"এভিএন" পুরস্কার ১৯৮৪ সালের প্রথম আয়োজনে প্রথমবার প্রদান করা হয়।
ঝাওয়াইল ইউনিয়ন
ঝাওয়াইল টাঙ্গাইল জেলার গোপালপুর উপজেলার একটি ইউনিয়ন।
প্রকৃতি-প্রত্যয়
বাংলা ব্যাকরণের আলোচনার জন্য পণ্ডিতগণ কিছু পারিভাষিক শব্দ ব্যবহার করেছেন। এ ধরনের প্রয়োজনীয় কিছু পারিভাষিক শব্দের পরিচয় নিম্নে প্রদান করা হলো। পারিভাষিক শব্দগুলো হলো প্রাতিপদিক, সাধিত শব্দ, প্রকৃতি, প্রত্যয়, উপসর্গ, অনুসর্গ ইত্যাদি।
বিভক্তিহীন নামশব্দকে প্রাতিপদিক বলে। যেমন : হাত, বই, কলম ইত্যাদি।
মৌলিক শব্দ ছাড়া অন্যসব শব্দকে সাধিত শব্দ বলে। যেমন : হাতা, গরমিল, দম্পতি ইত্যাদি।
সাধিত শব্দ দুই প্রকার। যেমন : নামশব্দ ও ক্রিয়া।যে শব্দকে বা কোনো শব্দের যে অংশকে আর কোনো ক্ষুদ্রতর অংশে ভাগ করা যায় না তাকে প্রকৃতি বলে । প্রকৃতি দুই প্রকার । যেমন : নাম প্রকৃতি ও ক্রিয়া প্রকৃতি বা ধাতু ।শব্দ গঠনের উদ্দেশ্যে শব্দ বা নাম প্রকৃতির এবং ক্রিয়া প্রকৃতির পরে যে শব্দাংশ যুক্ত হয় তাকে প্রত্যয় বলে। কয়েকটি শব্দের প্রকৃতি ও প্রত্যয় বিশ্লেষণ করে দেখানো হলো :শব্দ বা ধাতুর আগে কিছু সুনির্দিষ্ট অব্যয় জাতীয় শব্দাংশ যুক্ত হয়ে সাধিত শব্দের অর্থের পরিবর্তন, সম্প্রসারণ ও সংকোচন ঘটিয়ে থাকে। এদের বলা হয় উপসর্গ।
বাংলা ভাষায় ব্যবহৃত উপসর্গগুলোর নিজস্ব কোনো অর্থ না থাকলেও শব্দ বা ধাতুর আগে ব্যবহৃত হলেই অর্থবাচকতা সূচিত হয়। যেমন : 'পরা' একটি উপসর্গ, এর নিজস্ব কোনো অর্থ নেই। কিন্তু 'জয়' শব্দের আগে যুক্ত হয়ে হলো 'পরাজয়'। এটি জয়ের বিপরীতার্থক। সেই রূপ 'দর্শন' অর্থ দেখা। এর আগে 'প্র' উপসর্গ যুক্ত হয়ে হলো 'প্রদর্শন' অর্থাৎ সম্যকরূপে দর্শন বা বিশেষভাবে দেখা।
বাংলা ভাষায় তিন প্রকারের উপসর্গ দেখা যায়। যেমন :
বাংলা ভাষায় দ্বারা, দিয়া, কর্তৃক, চেয়ে, থেকে, উপরে, পরে, প্রতি, মাঝে, বই, ব্যতীত, অবধি, হেতু, জন্য, কারণ, মতো, তবে ইত্যাদি শব্দ কখনো অন্য শব্দের সঙ্গে যুক্ত না হয়ে স্বাধীনভাবে পদরূপে বাক্যে ব্যবহৃত হয় আবার কখনো কখনো শব্দবিভক্তির ন্যায় অন্য শব্দের সঙ্গে যুক্ত হয়ে অর্থবৈচিত্র্য ঘটিয়ে থাকে। এদের অনুসর্গ বলা হয়। যেমন : কেবল আমার জন্য তোমার এ দুর্ভোগ।
২০০২ সালের বাংলাদেশী চলচ্চিত্রের তালিকা
২০০২ সালে বাংলাদেশে মুক্তিপ্রাপ্ত চলচ্চিত্রের তালিকা।
আব্দুল হালিম
আব্দুল হালিম তিনটি গিনেস ওয়ার্ল্ড রেকর্ডকারী বাংলাদেশী। তিনি বাংলাদেশের একমাত্র রেকর্ডকারী যিনি পরপর তিনটি রেকর্ড নিজের ঝুলিতে রেখেছেন।
আব্দুল হালিম ১৯৭৫ সালের ২৭ মার্চ মাগুরার শালিখা উপজেলাধীন শতখালি ইউনিয়নের ছয়ঘরিয়া নামক গ্রামে এক সম্ভ্রান্ত মুসলিম পরিবারে জন্মগ্রহণ করেন।তার পিতার নাম ছানাউল্লাহ পাটোয়ারী এবং মাতার নাম ফাতেমা বেগম। তিনি পিতামাতার বড় ছেলে।
ছোটবেলা থেকেই তিনি ফুটবলে আকৃষ্ট হন।তিনি একসময়ে স্থানীয় ফুটবল দলের হয়ে খেলতেন। ফুটবল খেলা দিয়ে শুরু করেন তার ফুটবলের বিভিন্ন কসরত। ফুটবল নিয়ে তিনি অর্ধশতাধিক আকর্ষণীয় খেলা দেখাতে পারেন।
বাংলাদেশের জনপ্রিয় টিভি অণুষ্ঠান ইত্যাদির মাধ্যমে তিনি দেশ বিদেশে পরিচিতি পান।
বিশ্ব রেকর্ড গড়ার এক দশক আগেই হালিম মাগুরায় ফুটবলের ‘জাদুকর’ হিসেবে পরিচিত হয়ে উঠেন। তিনি গ্রামের কোথাও মেলা বসলে বা ফুটবল-ক্রিকেট খেলার আয়োজন হলে খেলার পোশাক পরে অনেকগুলো বল নিয়ে সেখানে হাজির হয়ে ফুটবলের কসরত দেখিয়ে সবাইকে মুগ্ধ করতেন। গ্রামাঞ্চলের কোনো আনন্দ আয়োজনের প্রধান অণুষঙ্গই ছিল হালিমের ফুটবল কসরত। ফুটবল মাথায় নিয়ে গাছে ওঠা, নদী বা পুকুরে গোসল করা, বাইসাইকেলে চড়ে বেড়ানো যেন কোনো ব্যাপারই না। জাদুকরী এ নৈপুণ্য দেখে মুগ্ধ দর্শকের মুহুর্মুহু করতালিতে ভেসে যান হালিম। হালিম মাগুরা জেলা এবং সারা বাংলাদেশের জেলাগুলোতে গিয়ে ফুটবলের কসরত দেখাতেন।
মার্সেলের পৃষ্ঠপোষকতায় ২০১১ সালের ২২ অক্টোবর ঢাকার বঙ্গবন্ধু জাতীয় স্টেডিয়ামে ট্র্যাকে মাথায় বল নিয়ে টানা ১৫.২ কিলোমিটার হাঁটার ভিডিও দৃশ্য ধারণ করে গিনেস ওয়ার্ল্ড রেকর্ড করেন হালিম। তিনি পেছনে ফেলেছিলেন ১১.১২ কিলোমিটার পথ হেঁটে বিশ্ব রেকর্ড গড়া মালয়েশিয়ার ই মিং লুকে।
এরপর ২০১৫ সালের নভেম্বর মাসে ওয়ালটনের ব্যানারো আরো একটি রেকর্ড গড়েন তিনি। ২০১৫ সালের ২২ নভেম্বর ঢাকায় মাথায় বল নিয়ে দ্রুততম সময়ে স্কেটিং জুতা পরে ১০০ মিটার অতিক্রম করেন হালিম।কমলাপুর রেলওয়ে স্টেশনের ২ নম্বর প্লাটফর্মে তিনি এই খেলা প্রদর্শন করে ২৭.৬৬ সেকেন্ডেই নির্দিষ্ট গণ্তব্যে পৌঁছান। এই প্রচেষ্টার ভিডিও ফুটেজ ও অন্যান্য প্রমাণ গিনেস ওয়ার্ল্ড রেকর্ড কর্তৃপক্ষ যাচাই-বাছাই করে ২০১৬ সালের ২৩ মার্চ স্বীকৃতি দেয়। 
৮ জুন ২০১৭ পল্টনের শেখ রাসেল রোলার স্কেটিং কমপ্লেক্সে বল মাথায় নিয়ে সাইকেল চালিয়ে ১৩.৭৪ কি.মি. পথ অতিক্রম করে। এতে তার সময় লাগে ১ ঘন্টা ১৯ মিনিট।
তিনি গিনেস ওয়ার্ল্ড রেকর্ড পুরস্কার, জনপ্রিয় টিভি অণুষ্ঠান ইত্যাদি পুরস্কার, ওয়ালটন পুরস্কার, ক্রিয়া পুরস্কারসহ দেশি বিদেশি বহু পুরস্কার পেয়েছেন।
২০০৩ সালের বাংলাদেশী চলচ্চিত্রের তালিকা
২০০৩ সালে বাংলাদেশে মুক্তিপ্রাপ্ত চলচ্চিত্রের তালিকা।
২০০৪ সালের বাংলাদেশী চলচ্চিত্রের তালিকা
২০০৪ সালে বাংলাদেশে মুক্তিপ্রাপ্ত চলচ্চিত্রের তালিকা।
ভারতের সড়ক সংকেতসমূহ
ভারতবর্ষের সড়ক চিহ্নগুলো যুক্তরাষ্ট্রের কিছু অংশে ব্যবহৃত চিহ্নগুলোর অনুরূপ, কিন্তু সামান্যত এগুলো দ্বিভাষিক হয়।
সর্বাধিক শহুরে সড়ক ও রাজ্যিক মহাসড়ক রাজ্য ভাষা ও ইংরেজি ভাষাতে নিদর্শিত থাকে।
জাতীয় মহাসড়ক রাজ্য ভাষা, হিন্দি এবং ইংরেজি ভাষাতে নিদর্শিত থাকে।
২০১২ সনে, কেরালা পর্যটন বিভাগ নিকটবর্তী হাসপাতালগুলোর মানচিত্র অন্তর্ভুক্ত করতে রাজ্যের সড়ক সংকেতগুলোর পদোন্নতি ঘটানোর জন্য পরিকল্পনাসমূহ ঘোষণা করে। নয়ডা কর্তৃপক্ষ নতুন প্রতিপ্রভ নির্দেশক সাথে পুরোনো সাইনবোর্ড প্রতিস্থাপন করার পরিকল্পনা ঘোষণা করে।
মাওরা হুসাইন
মাওরা হুসাইন অথবা মাওরা হক্যান () (জন্মঃ ২৮ সেপ্টেম্বর ১৯৯২) একজন পাকিস্তানী মডেল তথা অভিনেত্রী।
মাওরা হুসাইন ১৯৯২ সালের ২৮ সেপ্টেম্বরে জন্মগ্রহণ করেন। তিনি তাঁর বাল্যকাল ইসলামাবাদে কাটান এবং সেখানে তিনি মেডিকেল পড়াশোনাও করেন। মাওরা ছাড়াও তাঁর বোন উরওয়া হুসাইনও একজন দূরদর্শন অভিনেত্রী।
মাওরা তাঁর কর্মজীবনের প্রথম লগ্নে একজন থিয়েটার অভিনেত্রী হিসেবে কাজ করেন। পরে তিনি ধারাবাহিকে অভিনের সুযোগ পান; আহিস্তা আহিস্তা, এক তামান্না লাহাশিল সি এবং নিখার গ্যায়ে গুলাব সারে ইত্যাদি পাকিস্তানী ধারাবাহিকে অভিনেয়র পর মাওরা খ্যাতি লাভ করেন। তিনি ২০১৬ সালের রোমান্টিক হিন্দী চলচিত্র সনাম তেরী কসমে অভিনয় করেন। এছাড়া তিনি আরও দুটি হিন্দি ছবিতে কাজ করছেন।
মাওরা হুসাইন অভিনীত দূরদর্শন ধারাবাহিক ও বোয়সমূহের তালিকা নিচে দেওয়া হল:
উহুদ পর্বত
উহুদ পর্বত সৌদি আরবের মদিনা শহরের উত্তরে অবস্থিত। এর উচ্চতা । মক্কার কুরাইশ ও মদিনার মুসলিমদের মধ্যকার উহুদের যুদ্ধ এই পর্বত সংলগ্ন স্থানে সংঘটিত হয়েছিল।
রামকৃষ্ণ গোপাল ভাণ্ডারকর
রামকৃষ্ণ গোপাল ভাণ্ডারকর (৬ জুলাই, ১৮৩৭ – ২৪ অগস্ট, ১৯২৫) ছিলেন একজন ভারতীয় গবেষক, প্রাচ্যবিদ ও সমাজ সংস্কারক।
অধুনা ভারতের মহারাষ্ট্র রাজ্যের সিন্ধুদুর্গ জেলার অন্তর্গত মলবনে ভাণ্ডারকরের জন্ম। রত্নগিরিতে বিদ্যালয় শিক্ষার পর তিনি বোম্বাইয়ের (অধুনা মুম্বই) এলফিনস্টোন কলেজে পড়াশোনা করেন। ভাণ্ডারকর ও মহাদেব গোবিন্দ রাণাডে ছিলেন বোম্বাই বিশ্ববিদ্যালয়ের প্রথম স্নাতক। ১৮৬২ সালে তাঁরা স্নাতক হন। পরের বছর তিনি স্নাতকোত্তর ডিগ্রি অর্জন করেন এবং ১৮৮৫ সালে গোটিনগেন বিশ্ববিদ্যালয় থেকে ডক্টরেট ডিগ্রি লাভ করেন।
ভাণ্ডারকর এলফিনস্টোন কলেজ ও ডেকান কলেজে শিক্ষকতা করতেন। সারা জীবন তিনি গবেষণা ও রচনাকর্মে ব্যাপৃত ছিলেন। ১৮৯৪ সালে তিনি বোম্বাই বিশ্ববিদ্যালয়ের উপাচার্যের পদ থেকে অবসর নেন। তিনি লন্ডন (১৮৭৪) ও ভিয়েনায় (১৮৮৬) প্রাচ্যবিদ্যা সংক্রান্ত আন্তর্জাতিক সম্মেলনে অংশ নেন এবং বেশ কিছু গুরুত্বপূর্ণ গ্রন্থ রচনা করেন। ইতিহাসবিদ রাম শরণ শর্মা তাঁর সম্পর্কে লিখেছেন, "তিনি দাক্ষিণাত্যের রাজনৈতিক ইতিহাস, সাতবাহন সাম্রাজ্যের ইতিহাস এবং বৈষ্ণবধর্ম ও অন্যান্য সম্প্রদায়ের ইতিহাস পুনর্নির্মাণ করেন। সমাজ সংস্কারক হিসেবে গবেষণার মাধ্যমে তিনি বিধবা বিবাহের পক্ষে সোচ্চার হন এবং জাতিভেদ প্রথা ও বাল্যবিবাহ প্রথার কুফলগুলি তুলে ধরেন।"
শিক্ষাবিদ হিসেবে ১৯০৩ সালে কাউন্সিল অফ ইন্ডিয়ায় বেসরকারি সদস্য হিসেবে তিনি নির্বাচিত হয়েছিলেন। গোপাল কৃষ্ণ গোখেল ছিলেন এই কাউন্সিলের অপর এক সদস্য। ১৯১১ সালে রামকৃষ্ণ গোপাল ভাণ্ডারকর সি.আই.ই সম্মানে ভূষিত হন।
১৮৫৩ সালে ছাত্রাবস্থায় ভাণ্ডারকর পরমহংস সভা নামে একটি উদারপন্থী সংগঠনের সদস্য হন। এই সংগঠনটি সেই সময়কার রক্ষণশীল সমাজের কোপদৃষ্টি থেকে নিজেদের রক্ষা করার জন্য গোপন সংগঠন হিসেবে কাজ করত। ১৮৬৪ সালে কেশবচন্দ্র সেনের আগমনে এই সভার সদস্যরা উদ্বুদ্ধ হয়েছিলেন। ১৮৬৬ সালে এই সভার কয়েকজন সদস্য আত্মারাম পাণ্ডুরঙ্গের বাড়িতে সমবেত হয়ে জনসমক্ষে কয়েকটি সমাজ সংস্কারের প্রতিজ্ঞা করে। এগুলির মধ্যে ছিল (১) জাতিভেদ প্রথা বিলুপ্তি, (২) বিধবা বিবাহে উৎসাহ দান, (৩) নারীশিক্ষায় উৎসাহ দান এবং (৪) বাল্যবিবাহ প্রথা বিলোপ।
সভার সদস্যরা স্থির করেন সমাজ সংস্কারের ভিত্তি হিসেবে ধর্মীয় সংস্কার প্রয়োজন। ১৮৬৭ সালের ৩১ মার্চ তাঁদের প্রথম প্রার্থনা সভাটি আয়োজত হয়। এরপরেই প্রার্থনা সমাজ গঠিত হয়। কেশবচন্দ্র সেন, প্রতাপচন্দ্র মজুমদার ও পাঞ্জাব ব্রাহ্মসমাজের প্রতিষ্ঠাতা নবীন চন্দ্র রাইয়ের উপস্থিতি তাঁদের প্রক্রিয়াকে উদ্বুদ্ধ করে।
পুণের বিখ্যাত ভাণ্ডারকর ওরিয়েন্টাল রিসার্চ ইনস্টিটিউশন তাঁর নামে নামাঙ্কিত।
অলিম্পিকে সার্বিয়া
সার্বিয়া প্রথম অলিম্পিক গেমসে অংশগ্রহণ করে ১৯১২ সালে সার্বিয়া রাজ্য হিসাবে। সার্বিয়া পুনরায় ৯৬ বছর পর ২০০৮ গ্রীষ্মকালীন অলিম্পিক গেমসে পুনরায় ফিরে আসে। ১৯২০ থেকে ১৯৯২ শীতকালীন অলিম্পিক পর্যন্ত সার্বিয়া যুগোস্লাভিয়া দলের অংশ হিসাবে অংশগ্রহণ করেছিল। ১৯৯২ গ্রীষ্মকালীন অলিম্পিক গেমসে সার্বিয়ান ক্রীড়াবিদগন জাতিসংঘের অধীনে স্বাধীন ক্রীড়াবিদ হিসাবে অংশগ্রহণ করে।
ডেভিড মিলেন্স
ডেভিড জেমস মিলেন্স (; জন্ম: ২৭ ফেব্রুয়ারি, ১৯৬৫) নটিংহ্যামশায়ারের ক্লিপস্টোনে জন্মগ্রহণকারী সাবেক ইংরেজ ক্রিকেটার। ঘরোয়া প্রথম-শ্রেণীর কাউন্টি ক্রিকেটে নটিংহ্যামশায়ার ও লিচেস্টারশায়ার এবং তাসমানিয়া ও বোল্যান্ডের প্রতিনিধিত্ব করেন ডেভিড মিলেন্স। মিলেন্স ফাস্ট স্ট্রাইক বোলার হিসেবে অংশ নিয়েছেন এবং নিচের সারির কার্যকরী ব্যাটসম্যান হিসেবে ভূমিকা রাখতেন তিনি।
লিচেস্টারশায়ারের পক্ষে দুইবার চ্যাম্পিয়নশীপ বিজয়ে ভূমিকা রাখেন। ১৯৮৮ থেকে ২০০০ সাল পর্যন্ত তার খেলোয়াড়ী জীবন কাটে। বর্তমানে তিনি আম্পায়ার হিসেবে মাঠে নামছেন। ২০১৪-১৬ সালের আইসিসি মহিলা চ্যাম্পিয়নশীপের খেলা পরিচালনা করছেন তিনি।
ধুলাসার ইউনিয়ন
ধুলাস্বার ইউনিয়ন কলাপাড়া উপজেলার একটি ঐতিহ্যবাহী অঞ্চল। এ ইউনিয়ন এ গ্রামের সংখ্যা ২২ টি এবং মৌজার সংখ্যা ৫ টি।
শিক্ষার হার প্রায় ৪০%। (২০০১ এর শিক্ষা জরীপ অনুযায়ী)। সরকারী প্রাথমিক বিদ্যালয় ০৭টি, কলেজ ১টি এবং মাদ্রাসা রয়েছে ২টি।
ধুলাস্বার ইউনিয়ন এর দায়িত্বরত চেয়ারম্যান জনাব কে এম খালেকুজ্জামান। এটি মোট ২২ টি গ্রাম এবং ৫ টি মৌজার সমন্বয়ে গঠিত। গ্রামগুলো হলোঃ
২০০৫ সালের বাংলাদেশী চলচ্চিত্রের তালিকা
২০০৫ সালে বাংলাদেশে মুক্তিপ্রাপ্ত চলচ্চিত্রের তালিকা।
শেরপুর সরকারি কলেজ
শেরপুর সরকারি কলেজ শেরপুর জেলায় অবস্থিত একটি জাতীয় বিশ্ববিদ্যালয় অধিভুক্ত কলেজ। ১লা মার্চ ১৯৮০ সালে কলেজটি সরকারি কলেজে উন্নীত হয়। মূলত কলেজটি প্রতিষ্ঠা হয় ১৯৬৪ সালে। পরবর্তীতে ১৯৬৫ সনের নভেম্বরের দিকে বর্তমানে কলেজের টিনসেড ঘরটিতে কলেজের ক্লাস শুরু হয়। কলেজটির বর্তমান অধ্যক্ষ মোঃ ছারওয়ার জাহান।
নাকো হ্রদ
নাকো হ্রদ কিন্নর জেলার পু মহকুমার একটি উচ্চ উচ্চতার হ্রদ। এটি নাকো গ্রামের সীমানার কিছুটা অংশ। হ্রদটি সমুদ্রতল থেকে উপরে। এটি উইলো এবং উঁচু ও সরু পপলার বৃক্ষ দ্বারা পরিবেষ্টিত। হ্রদটির কাছাকাছি চারটি বৌদ্ধ মন্দির আছে। এই জায়গার কাছাকাছি সন্ত পদ্মসম্ভবের পায়ের মত চিহ্ন আছে। এখান থেকে কয়েক মাইল দূরে তাশিগাং নামক একটা গ্রামের আশেপাশে অনেকগুলি গুহা আছে বিশ্বাস করা হয় এই স্থানে গুরু পদ্মসম্ভব ধ্যান করেছিলেন এবং অনুসরণকারীদের বক্তৃতা দিয়েছিলেন। সেখানে একটি জলপ্রপাত আছে কাছাকাছি যেখান থেকে বরফ গলা জল, দুধের নদীর মত পড়ছে। এটা এই উপত্যকার মানুষের জন্য একটি পবিত্র স্থান। অনুসারীগণ লাদাখ এবং স্পিতি উপত্যকা থেকেও এখানে আসেন।
মালা সিনহা
মালা সিনহা (; জন্ম: ১১ নভেম্বর, ১৯৩৬) কলকাতায় জন্মগ্রহণকারী নেপালী ভাষাভাষী বিখ্যাত নেপালী-ভারতীয় অভিনেত্রী। একাধারে তিনি হিন্দি, বাংলা ও নেপালী চলচ্চিত্রে অভিনয় করেছেন। তিনি তাঁর প্রতিভাগুণে ও সহজাত সৌন্দর্য্যের কারণে দর্শকমহলে নন্দিত হয়ে আছেন। ১৯৫০-এর দশকের শুরু থেকে ১৯৭০-এর দশকের শেষভাগ পর্যন্ত হিন্দি চলচ্চিত্রে ব্যাপক জনপ্রিয়তা লাভ করেছেন ও শীর্ষস্থানীয় অভিনেত্রীর মর্যাদা লাভ করেন। সিনহা শতাধিক চলচ্চিত্রে অভিনয় করেছেন। তন্মধ্যে - পিয়াসা, ঢুল কা ফুল, অনপধ, দিল তেরা দিওয়ানা, গুমরাহ, হিমালয় কি গোদমে ও আঁখে অন্যতম।
প্রকৃতপক্ষে তাঁর পরিবার নেপালী বংশোদ্ভূত। তাঁরা কলকাতায় আসার পরপরই তাঁর জন্ম হয়। পিতা-মাতা তাঁর নাম রাখেন আলদা। বিদ্যালয়ের বন্ধুরা ব্যঙ্গ করে তাঁকে 'ডালডা' নামে ডাকতো। ফলশ্রুতিতে তাঁর নাম পরিবর্তিত করে 'মালা' রাখা হয়। শৈশবেই তিনি নৃত্যকলা ও সঙ্গীতে প্রশিক্ষণ নেন।
অল ইন্ডিয়া রেডিও'র তালিকাভুক্ত গায়িকা ছিলেন তিনি। কিন্তু তিনি কখনো স্বীয় চলচ্চিত্রে নেপথ্য শিল্পী হননি। কেবলমাত্র ব্যতিক্রম ছিল ১৯৭২ সালের লালকর চলচ্চিত্রটি। তবে, গায়িকা হিসেবে১৯৪৭ থেকে ১৯৭৫ সালের মধ্যে বিভিন্ন ভাষায় মঞ্চে গান পরিবেশন করেছেন।
শিশু শিল্পী হিসেবে বাংলা চলচ্চিত্র জয় বৈষ্ণ দেবীতে অভিনয় জীবনের সূত্রপাত ঘটে তাঁর। পরবর্তীতে শ্রীকৃষ্ণ লীলা, যোগ বিয়োগ ও ঢুলিতে অংশ নেন তিনি। প্রথিতযশা বাঙালী পরিচালক অর্ধেন্দু বসু বিদ্যালয়ের একটি নাটকে তাঁর অভিনয় দেখেছিলেন ও নায়িকা হিসেবে রোশনারা চলচ্চিত্রে অভিনয়ের জন্য তাঁর পিতার কাছ থেকে অনুমতি নেন। এভাবেই সিনেমাসুলভ অভিষেক ঘটে তাঁর।
কলকাতায় কয়েকটি চলচ্চিত্রে অভিনয়ের পর বাংলা চলচ্চিত্রের জন্য বোম্বে গমন করেন ও সেখানে তিনি জনপ্রিয় চলচ্চিত্র অভিনেত্রী গীতা বালি'র সাথে স্বাক্ষাৎ করেন। তিনি তাঁর প্রতি আকৃষ্ট হন ও পরিচালক কিদার শর্মা'র সাথে পরিচয় ঘটান। শর্মা রঙিন রাতে ছবিতে তাঁকে নায়িকা করেন। কিশোর কুমারের বিপরীতে লুকোচুরি নামক বাংলা ছবিতে অন্যতম নায়িকার ভূমিকায় ছিলেন তিনি। প্রদীপ কুমারের বিপরীতে প্রথম হিন্দি চলচ্চিত্র বাদশাহ ও পরবর্তীতে একাদশীতে অভিনয় করেন। কিন্তু উভয় ক্ষেত্রেই ব্যর্থতার পরিচয় দেন। কিশোর সাহুর হ্যামলেটে পুণরায় শীর্ষ চরিত্রে অভিনয় করেন। বক্স অফিসে তেমন সাড়া না জাগালেও পর্যালোচনার কাতারে আসেন।
মধেশী বংশোদ্ভূত অভিবাসিত নেপালী দম্পতির সন্তানরূপে পশ্চিমবঙ্গে জন্মগ্রহণ করেন। ১৯৬৮ সালে পাহাড়ী জাতিগোষ্ঠী নেপালী অভিনেতা চিদাম্বর প্রসাদ লোহানির সাথে পরিণয়সূত্রে আবদ্ধ হন। ১৯৬৬ সালে নেপালী চলচ্চিত্র মৈতিগড়ে অভিনয়কালে তাঁরা পরিচিত হন। লোহানির আবাসন খাতের ব্যবসা রয়েছে। বিয়ের পর তিনি মুম্বইয়ে চলে আসেন ও অভিনয়কর্ম চালিয়ে যান; অন্যদিকে তাঁর স্বামী আবাসন ব্যবসা চালাতে নেপালে অবস্থান করেন।
তাঁদের সংসারে প্রতিভা সিনহা নাম্নী এক কন্যা রয়েছে। প্রতিভাও বলিউডের সাবেক অভিনেত্রী ছিলেন। ১৯৯০-এর দশকের শেষার্ধ্বে এ দম্পতি ও তাঁদের কন্যা মুম্বইয়ের বান্দ্রায় একটি বাংলোয় বসবাস করছেন। মালা তাঁর কন্যার চলচ্চিত্র জীবনে আগ্রহ দেখালেও স্বামী যেভাবে তাঁকে সহায়তা করেছেন, সে তুলনায় নিজ কন্যাকে একইভাবে সহায়তা করতে পারেননি তিনি।
কেনসিংটন ওভাল
দি কেনসিংটন ওভাল হচ্ছে বার্বাডোস দ্বীপের রাজধানীর ব্রিজটাউনের পশ্চিমে অবস্থিত একটি স্টেডিয়াম। দ্বীপটিতে এটি সর্বশ্রেষ্ঠ ক্রীড়াক্রেত্রে সুবিধাভোগী মাঠ বলা হয় এবং প্রধানত ক্রিকেট খেলার জন্য মাঠটি ব্যবহৃত হয়ে থাকে। স্থানীয়ভাবে মাঠটিকে "ক্রিকেটের মক্কা" বলে উল্লেখ করা হয়। মাঠটি ১২০ বছরের বা তার অধিক সময় ধরে ঐতিহ্যগত ধারবাহিকতার সাথে স্থানীয়, আঞ্চলিক ও আন্তর্জাতিক দলের মধ্যে অনুষ্ঠিত অনেক গুরুত্বপূর্ণ এবং উত্তেজনাপূর্ণ ক্রিকেট খেলার আয়োজন করে আসছে।
১৮৮২ সালে ওভালে ক্রিকেটের মাঠ হিসেবে আনুষ্ঠানিক যাত্রা শুরু হয় যদিও ঐ সময়ে পিকউইক ক্রিকেট ক্লাব মাঠে আনুষ্ঠানিক মালিকানার মাধ্যমে মাঠটিতে প্রাথমিক যাত্রা শুরু করে।
ওয়েলস জাতীয় ক্রিকেট দল
ওয়েলস ক্রিকেট দল () আন্তর্জাতিক ক্রিকেট অঙ্গনে ওয়েলসের প্রতিনিধিত্বকারী জাতীয় ক্রিকেট দল। কিন্তু ওয়েলস এবং ইংল্যান্ড সম্মিলিতভাবে টেস্ট ক্রিকেটে ইংল্যান্ড ক্রিকেট দল হিসেবে প্রতিদ্বন্দ্বিতায় অবতীর্ণ হচ্ছে। তাস্বত্ত্বেও দলটি মাঝে-মধ্যেই ক্রিকেটের ক্ষুদ্রতর সংস্করণে অংশ নিয়ে থাকে।
১৯২৩ থেকে ১৯৩০ সালের মধ্যে ওয়েলস ১৬টি প্রথম-শ্রেণীর খেলায় অংশ নিয়েছিল। সফরকারী দলগুলোর বিপক্ষে কিছুটা সফলতাও লাভ করে দলটি। ১৯২৭ সালে নিউজিল্যান্ডের বিপক্ষে ড্রয়ের করার পরের বছর ওয়েস্ট ইন্ডিজকে পরাজিত করেছিল। ১৯২৯ সালে দক্ষিণ আফ্রিকার কাছে মাত্র দশ রানের ব্যবধানে পরাজিত হয়। ঐ সময়ে প্রায় পঞ্চাশ বছরের সিডনি বার্নস ওয়েলসের পক্ষে ৪৯ উইকেট পেয়েছিলেন। তন্মধ্যে, ১৯২৮ সালে সফরকারী ক্যারিবীয়দের বিপক্ষে ৭/৫১ বোলিং পরিসংখ্যান গড়েছিলেন। ১৯৭৯ সালের আইসিসি ট্রফিতে ওয়েলসের উল্লেখযোগ্য অংশগ্রহণ ঘটে।
অন্যান্য ক্রীড়ার ন্যায় দেশের নিজস্ব জাতীয় দল গঠনের জন্য জনমত গড়ে উঠছে। ইংল্যান্ড দলে কেবলমাত্র ইংরেজ ক্রিকেটারদের অন্তর্ভূক্তি এবং ওয়েলসের খেলোয়াড়দের বঞ্চিত রাখার ফলে ইংল্যান্ড এবং ওয়েলস ক্রিকেট বোর্ডের প্রতি ব্যাপক সমালোচনার সূত্রপাত ঘটে। অথচ, ২০০৫ সালে অস্ট্রেলিয়া সফরে অনুষ্ঠিত অ্যাশেজ সিরিজে সাইমন জোন্স ইংল্যান্ডের জয়ে ব্যাপক ভূমিকা রেখেছিলেন।
২০০৬ সালের বাংলাদেশী চলচ্চিত্রের তালিকা
২০০৬ সালে বাংলাদেশে মুক্তিপ্রাপ্ত চলচ্চিত্রের তালিকা।
বেদাঙ্গ
বেদাঙ্গ ( ", "বেদের অঙ্গ") হিন্দুধর্মের ছয়টি ঐচ্ছিক চর্চা যা প্রাচীনকালে উদ্ভূত, এবং বেদ চর্চার সাথে সম্পর্কযুক্ত। সেগুলো হলো:
ইউরোপীয় ইউনিয়ন থেকে যুক্তরাজ্যের বিচ্ছেদ
ইউরোপীয় ইউনিয়ন থেকে যুক্তরাজ্যের অপসারণ, যা সংক্ষেপে ব্রেক্সিট (ইউরোপীয় ইউনিয়ন থেকে ব্রিটেনের বের হয়ে যাওয়ার সম্ভাবনা তথা এক্সিট বোঝাতে ব্রেক্সিট শব্দটি ব্যবহার করা হয়) নামে পরিচিত।
ব্রিটেন ১৯৭৩ সালে ইউরোপিয়ান ইকোনমিক কমিউনিটির সঙ্গে সংযুক্ত হয়। এর লক্ষ্য ছিল সুলভ মূল্যে ইউরোপীয় দেশগুলোর সঙ্গে মুক্ত বাণিজ্য ও অভিন্ন বাজারসুবিধা। ১৯৯৩ সালে ইইউ নিজস্ব মুদ্রা, নীতিমালা, নাগরিকদের জন্য সীমানামুক্ত বিচরণসহ যুক্ত করাসহ অনেকগুলো পরিবর্তন আনে। কিন্তু অনেক ব্রিটিশ নাগরিক ব্রিটেনের ইইউ'র বিধি-নিষেধ মেনে চলা নিয়ে বেশ নাখোশ।
তাই ইইউ থেকে ব্রিটিশ জনগণের থেকে বেরিয়ে যাওয়ার বা ব্রেক্সিট নিয়ে ২০১৬ সালের ২৩ জুন এক গণভোট অণুষ্ঠিত হয়।
যুক্তরাজ্যে অভিবাসীদের আধিক্য দিন দিন বেড়ে যাচ্ছে এ নিয়ে ব্রিটিশ নাগরিকদের মধ্যে এক ধরনের অস্বস্তি রয়েছে। ইইউ'র নিয়ম অণুযায়ী ইইউভুক্ত ২৮টি দেশের নাগরিক ভিসা ছাড়াই এক দেশ থেকে আরেক দেশে প্রবেশ করার অধিকার রাখে। আর সে কারণে ডেভিড ক্যামেরন সরকার তার প্রথম মেয়াদে ইইউ'র বাইরের দেশ থেকে আসা অভিবাসীদের সংখ্যা উল্লেখযোগ্য হারে কমিয়ে আনতে সক্ষম হলেও ইইউভুক্ত নাগরিকদের প্রবেশ ঠেকাতে পারেনি। নির্বাচনী প্রতিশ্রুতি অনুযায়ী দ্বিতীয় মেয়াদে ইইউভুক্ত দেশের নাগরিকদের যুক্তরাজ্যে প্রবেশ নিরুৎসাহিত করতে চার বছরের জন্য সুবিধা ভাতা বন্ধ রাখার প্রস্তাব দেন ক্যামেরন। এতে খুশি হতে পারেননি ইইউভুক্ত দেশের রাষ্ট্রপ্রধানরা। তারা সদস্য দেশের নাগরিকদের সুবিধা ভাতা প্রদানে বৈষম্য করা হলে তা হবে ইইউর প্রতিষ্ঠার মূল উদ্দেশ্যের সাথে সাংঘর্ষিক হবে বলে দাবি তোলেন। আর এ কারণেই যুক্তরাজ্যকে ইইউতে রাখা না রাখার ব্যাপারে প্রশ্ন তৈরি হয়।
ব্রেক্সিট প্রশ্নে ইইউভুক্ত নেতাদের সঙ্গে আলোচনায় অংশ নিয়ে অভিবাসীদের সুবিধা সীমিত করাসহ চারটি সংস্কার প্রস্তাব দেন ক্যামেরন এবং পরবর্তীতে সে প্রস্তাব নিয়ে ক্যামেরনের সঙ্গে সমঝোতায় পৌঁছান ইইউ নেতারা। ইইউ’র সঙ্গে সমঝোতার পর দেশে ফিরে ব্রেক্সিটের জন্য গণভোটের তারিখ ঘোষণা করেন ক্যামেরন এবং ২০১৬ সালের ২৩ জুন গণভোটে অণুষ্ঠিত হয়। ব্রিটেনের ইইউতে থাকা না থাকার প্রশ্নে দেশটির জনগণই ঐ গণভোটে চূড়ান্ত রায় দেন।
ইইউতে যুক্তরাজ্যের থাকার বিপক্ষে ৫২ শতাংশ ও পক্ষে ৪৮ শতাংশ ভোট পড়ে। ইইউতে থাকার পক্ষে লন্ডন ও স্কটল্যান্ড শক্তিশালী অবস্থান নিয়েছে। এই দুই অঞ্চলে ৬০ শতাংশের বেশি ভোট ইউরোপের পক্ষে। তবে ইংল্যান্ডের উত্তরাঞ্চলে ইইউতে থাকার বিপক্ষে ভোট বেশি পড়েছে। এই গণভোটে ব্যাপক হারে ভোট দিয়েছেন ভোটাররা। এমনকি ব্রিটেনের ২০১৫ সালের সাধারণ নির্বাচনেও এত ভোট পড়েনি।
গণভোটে ইইউ এর সাথে যুক্তরাজ্যের বিচ্ছেদের রায় পাওয়ার পর একই বছরের ২৪ জুন প্রধানমন্ত্রীর পদ থেকে সরে দাঁড়ানোর ঘোষণা দেন ডেভিড ক্যামেরুন। ক্যামেরুনের পদত্যাগের পর যুক্তরাজ্যের ৭৬তম প্রধানমন্ত্রী হিসেবে দায়িত্ব নেন টেরেসা মে।
মনমউথশায়র
মনমথশায়ার () দক্ষিণ ওয়েলসের একটি কাউন্টি। ঐতিহাসিক মনমথশায়ার কাউন্টির (যা এই কাউন্টির পূর্বাংশের ৬০% স্থান জুড়ে আছে) থেকে এর নামকরণ করা হয়েছে। সবচেয়ে বড় শহরের নাম আবেরগ্যাভিনি. অন্যান্য গুরুত্বপূর্ণ শহরগুলো হল: উস্ক, মনমথ, ক্যাল্ডিকট, ম্যাগর ইত্যাদি।
প্রবীর সেন
প্রবীর কুমার সেন বা "খোকন" সেন (জন্ম-৩১ মে ১৯২৬, কুমিল্লা (বর্তমান ব্রাহ্মণবাড়িয়া) ; মৃত্যু ২৭ জানুয়ারী ১৯৭০ কোলকাতা) ছিলেন একজন খ্যাতনামা ভারতীয় টেস্ট ক্রিকে্টার যিনি ১৯৪৮ থেকে ১৯৫২ পর্যন্ত ১৪ টি টেস্টে দেশের প্রতিনিধিত্ব করেছিলে্ন। তার পিতা অমিয় সেন ও মাতা বাসন্তি সেন।
তিনি মূলত উইকেট কীপার হিসেবে খ্যাতি অর্জন করলেও ব্যাট ও বলেও হাত ভাল ছিল তার। ১৯৪৭-৪৮ সালে অস্ট্রেলিয়া টেস্ট সফরে প্রথম সুযোগ পান। শক্তিশালী অস্ট্রেলিয়া দলের প্রধান ও বিশ্ব ক্রিকেটের অন্যতম শ্রেষ্ঠ ব্যাটসম্যান স্যার ডোনাল্ড ব্র্যাডম্যানকে স্ট্যাম্প আউট করে পরিচিতি পান। ১৯৫১ সালের 'ইন্ডিয়ান ক্রিকেট' সংস্করনে তাকে ভারতের শ্রেষ্ঠ ক্রিকেট খেলোয়াড় উপাধিতে ভূষিত করা হয়। ১৯৫২ সালে ইংল্যান্ড সফর করেন। টেস্ট ক্রিকেট থেকে অবসর নেওয়ার পর খবরের কাগজে বিশেষজ্ঞের মতামত দিতেন তিনি।
গদর বন্দর
গদর বন্দর আরব সাগরের তীরে গদর শহরে অবস্থিত। এটি পাকিস্তানের বেলুচিস্তান প্রদেশে অবস্থিত। বন্দরটি গভীর জলের বন্দর। বন্দরটি নির্মাণে সহযোগিতা করছে পাকিস্তান সরকারকে চীন। এই বন্দরটি চীন-পাকিস্তান অর্থনৈতিক করিডর এর অংশ। এছাড়া বন্দটি থেকে চীনে মধ্যপাচ্যের নিকটস্থ হওয়ায় এর গুরুত্ব অনেক।
বন্দরটি পাকিস্তানের বেলুচিস্তান প্রদেশের গদর শহরে অবস্থিত। দেশের বৃহত্তম শহর করাচি থেকে এর দূরত্ব ৫৩৩ কিলোমিটার এবং হরান বডার থেকে ১২০ কিমি দূরে অবস্থিত। মধ্য এশিয়ার স্থলবেষ্ঠিত দেশগুলি বন্দর ব্যবহার করবে যা বন্দরটির গুরুত্ব বৃদ্ধি করবে।
বন্দরটি নির্মাণের কথা শুরু হয় ১৯৫৪ সালে। কিন্তু প্রথম নির্মাণ শুরু হয় ১৯৯৮-১৯৯৯ সালে এবং প্রথম ধাপের নির্মাণ শুরু হয় ২০০২ সালে শেষ হয় ২০০৬ সালে। দ্বিতীয় ধাপের নির্মাণ শুরু হয় ২০০৭ সালে।বর্তমানে এটি একটি গভীর জলের বন্দর।
ভোলাহাট ইউনিয়ন
ভোলাহাট ইউনিয়ন বা ১নং ভোলাহাট ইউনিয়ন পরিষদ ভোলাহাট উপজেলার একটি প্রশাসনিক এলাকা।
ভোলাহাট ইউনিয়ন এর আয়তন ২১,৯৯ বর্গ কিঃ মিঃ। এবং লোকসংখ্যা ১৪,১০২ জন (প্রায়)।
এখানে ভোলাহাট উপজেলার অন্যতম শিক্ষাপ্রতিষ্ঠান মহিলা ডিগ্রি কলেজ, ভোলাহাট কলেজ,উত্তরবঙ্গের ঐতিহ্যবাহী ও পুরাতন উচ্চ বিদ্যালয় ভোলহাট রামেশ্বর পাইলট মডেল ইনস্টিটিউশন(স্থাপিত১৯১১সালে),ভোলাহাট কওমী মাদ্রাসা,গোপিনাথপুর উলুম তুফানীয়া হাফিজিয়া ও নূরানি মাদ্রাসা এছাড়া ও বেশকিছু সরকারী-বেসরকারি প্রাইমারি বিদ্যালয় ও উচ্চ বিদ্যালয় অাছে।
ভোলাহাট ইউনিয়ন পরিষদ ভবন স্থাপন কাল ১৬ অক্টোবর ১৯৬২। এখানকার গ্রামের সংখ্যা ২২ টি এবং মৌজার সংখ্যা ১৩ টি।
জামবাড়িয়া ইউনিয়ন
জামবাড়িয়া ইউনিয়ন বা ৪নং জামবাড়িয়া ইউনিয়ন পরিষদ ভোলাহাট উপজেলার একটি প্রশাসনিক এলাকা।
জামবাড়িয়া ইউনিয়ন এর আয়তন ১১৯৯ বর্গ কিঃ মিঃ। এবং লোকসংখ্যা ১৮১০২ জন (প্রায়)।
ভোলাহাট ইউনিয়ন পরিষদ ভবন স্থাপন কাল ১৬ অক্টোবর ১৯৬২। এখানকার গ্রামের সংখ্যা ১৬ টি এবং মৌজার সংখ্যা ১৩ টি।
গোহালবাড়ী ইউনিয়ন
গোহালবাড়ী ইউনিয়ন বা ২নং গোহালবাড়ী ইউনিয়ন পরিষদ ভোলাহাট উপজেলার একটি প্রশাসনিক এলাকা।
গোহালবাড়ী ইউনিয়নের আয়তন ২০০০ বর্গ কিঃ মিঃ। এবং লোকসংখ্যা ২৫৮৭০ জন (প্রায়)।
শিক্ষার হার ৬২%।
গোহালবাড়ী ইউনিয়ন পরিষদ ভবন স্থাপন কাল আনুমানিক ১৯৬২ থেকে ১৯৬৩ সাল। এখানকার গ্রামের সংখ্যা ১৫ টি এবং মৌজার সংখ্যা ১০ টি।
দলদলী ইউনিয়ন
দলদলী ইউনিয়ন ভোলাহাট উপজেলার একটি প্রশাসনিক এলাকা।
জামবাড়িয়া ইউনিয়ন এর আয়তন ৭৯৪৯.০২ একর। এবং লোকসংখ্যা ৩০২১৬ জন (প্রায়)।
শিক্ষার হার ৬৫%।
দলদলী ইউনিয়ন পরিষদ ভবন স্থাপন কাল আনুমানিক ১৯৬২ থেকে ১৯৬৩ সাল। এখানকার গ্রামের সংখ্যা ৩৮ টি এবং মৌজার সংখ্যা ১১ টি।
এক্স-মেন অ্যাপোক্যালিপ্স
এক্স-মেন : অ্যাপোক্যালিপ্স একটি আমেরিকান সুপারহিরো চলচ্চিত্র যা মার্ভেল কমিক্স এর কাল্পনিক এক্স-মেন চরিত্রগুলোর উপর ভিত্তি করে নির্মিত। ২০১৬ সালে মুক্তি প্রাপ্ত এই চলচ্চিত্র এক্স-মেন চলচ্চিত্র সিরিজ এর নবম চলচ্চিত্র এবং ২০১৪ সালের এক্স-মেনঃ ডেইস অফ ফিউচার পাস্ট এর সিকুয়েল।
ব্রায়ান সিঙ্গার পরিচালিত ও সাইমন কিনবারগ এর চিত্রনাট্যে রচিত এ চলচিত্রে অভিনয় করেন জেমস ম্যাকঅ্যাভয় , মাইকেল ফ্যাসবেন্দার , জেনিফার লরেন্স , অস্কার আইস্যাক , নিকলাস হল্ট ,রসি বেরিন , টাই সেরিদন, সোফি টার্নার ,অলিভিয়া মুন , লুকাস তিল সহ আর অনেকে ।
চলচিত্রে প্রাচীন মিউট্যান্ট এন্ সাবাহ নূর ১৯৮৩ সালে জেগে ওঠে এবং আধুনিক সভ্যতা ধ্বংস ও বিশ্বের দখল নেওয়ার পরিকল্পনা করলে প্রফেসর চার্লস জেভিয়ার এবং এক্স-মেন তাকে থামাতে এবং তার অনুগত মিউট্যান্ট দলকে পরাস্ত করার জন্য চেষ্টা করে ।